Nova Emotet spam kampanja prerušena u knjigu Edwarda Snowdena | PC Press\nNova Emotet spam kampanja prerušena u knjigu Edwarda Snowdena\n24. septembar 2019. Milan Živković\nEmotet je započeo novu spam kampanju koja se predstavlja kao skenirana knjiga Edwarda Snowdena, a oni koji otvore lažnu kopiju postaju žrtve ovog TrickBot-a, te drugih malvera.\nNakon četiri meseca pauze Emotet se ponovo probudio 16. septembra, pa od tada traje i nova spam kampanja u okviru koje mejlovi izgledaju kao da sadrže važna finansijska dokumenta, a zapravo se radi o malicioznim Word fajlovima koji na pogođene računare distribuiraju različite malvere. Tako se među novim malver kampanjama pojavila i ona koja navodno nudi novu knjigu Edwarda Snowdena – “Permanent Record” – a mejlovi sa ovom ponudom imaju nekoliko verzija – na engleskom, nemačkom, italijanskom, francuskom i španskom.\nUkoliko žrtva otvori mejl prikazuje joj se poruka “Word hasn’t been activated,” te se traži da klikne na Enable Editing ili Enable Content kako bi se nastavilo sa otvaranjem. Ukoliko se klikne na Enable Content taster aktivira se PowerShell preko kojeg se sa jednog od malicioznih linkova iz mejla preuzima Emotet.\nNakon prvih koraka trojanac ostaje aktivan u pozadini, te preuzima druge malvere, a korisnicima se preporučuje da ne otvaraju sumnjive mejlove, i fajlove ne preuzimaju samo zbog toga što tvrde da se u njima nalaze željeni sadržaji.\nTagovi: Edward Snowden, Emotet, malver, trojanci, word\n← NASA planira novi teleskop kao zaštitu od asteroida\nRedizajnirana Yahoo aplikacija donosi red u inbox →


Kik boks savez Srbije - Athlete's corner: nove aktivnosti u svetskoj organizaciji\nSrbi i Grci podelili bodo...\nPalmini tigrovi u ringu p...\nAthlete's corner: nove aktivnosti u svetskoj organizaciji\nSvetska kik boks organizacija WAKO je uvela nove standarde aktivnosti koje su usmerene na dugoročni razvoj i obrazovanje, a tiču se karijera aktivnih sportista kik boksera kojima se na ovaj način daje podrška u razvoju karijere posle prestanka bavljenja takmičarskim kik boksom.\nOva akcija se prvi put sprovodi za vreme Svetskog prvenstva 4-12 Novembra 2017 u saradnji sa Medjunarodnim Olimpijskim Komitetom. Za vreme održavanja WAKO Svetskog prvenstva u kik boksu u Budimpešti, u hali će biti organizovan Athlete's corner (Ćošak za takmičare), koji ima svrhu da stvori posvećenost, podiže svest takmičara o važnim aspektima sporta koji nisu samo takmičarski, da ih obaveštava o novinama u svetu i da ih zaštiti od neznanja,da ih nauči da preuzmu društvenu odgovornost kao članovi WAKO svetske organizacije, da ih upozori na važnost Fer pleja.\nOva akcija je proistekla iz obaveza preuzetih sa podnošenjem Aplikacije za priznanje WAKO organizacije od strane Međunarodnog Olimpijskog Komiteta (IOC).\nKako je zamišljena akcija:\n1. Takmičar se prijavi na štandu i dobije uputstva koje deskove u hali da poseti.\n2. Posle posete svakom desku koji se bavi određenom problematikom, dobije markicu kao potvrdu o učešću.\n3. Kada prođe ceo ciklus, dobija Sertifikat o učešću, koji će u jednom trenutku postati obavezan za sve takmičare.\n4. Fotografisanje na Photo wall-u je poželjno, uz objavu na društvenim mrežama uz upotrebu heštega #WakoAthleteCorner\nPored ove, organizovane su i akcije kao što je #HeForShe i #GetIntoMyShoes , koje organizuje WAKO Komitet za zaštitu položaja žena u sportu, u saradnji sa Medjunarodnom radnom grupom koja prati zastupljenost i položaj žena u svetskom sportu IWG.\nOve novine unose novu dimenziju rada u svetskoj WAKO organizaciji gde se više uspeh ne podrazumeva samo dobrim rezultatima na takmičenjima timova država članica organizacije nego se uspeh meri i nivoom društvene angažovanosti i posvećenosti na globalnom i lokalnom nivou kada su ove akcije u pitanju.\nKBSS instagram profil


Koncert grupe "KRUG" u Nišu - juGmedia\nKoncert grupe „KRUG“ u Nišu\nNIŠ – Grupa KRUG sačinjena od bivših članova EKV i njihovih prijatelja iz generacijski sličnih bendova nastupiće u petak 23. oktobra u niškom klubu „Fedbek“.\nKoncert će početi u 22 sata, a informacija o ceni ulaznica i pretprodajnim mestima biće objavljena uskoro.\nGrupa KRUG tradicionalno svakog novembra nastupa u Nišu odajući poštu prerano preminulim Milanu Mladenoviću, Margiti Stefanović, Bojanu Pečaru i Ivici Vdoviću.\n„Ovoga puta grupa KRUG dolazi nešto ranije da nas vodi kroz magiju Milanovih pesama, što iz rane faze svirajući numere Šarla Akrobate, što iz najkreativnijeg perioda kultne Ekatarine Velike“, ističu organizatori koncerta.\nPostavu grupe KRUG koja će nastupiti u Nišu čine Marko Milivojević (EKV) – bubnjevi, Dragiša Uskoković Ćima (EKV) – bas gitara, Dejan Tomović Tomke (Vampiri) – klavijature, Nemanja Dašić (Vampiri) – gitara i vokal – i specijalni gost – Tanja Jovićević (Oktobar 1864) – vokal.\nGrupa KRUG je u manje-više sličnoj postavi nastupala u Nišu pet puta u periodu od 2009 – 2014 godine i svi koncerti su bili rasprodati.\nSURDULICA - Krajem novembra na Vlasinskom jezeru izvedena je akcija poribljavanja, kao deo redovnih aktivnosti upravljanja ribolovnim vodama. (više…)\nIz Odborničke grupe ''Najbolje za Pirot'' u Skupštini grada Pirota saopšteno je danas da smatraju da nema potrebe ulaziti u rat saopštenjima i pozivaju…\nPritvorena majka učenika zbog napada na učiteljicu\nNIŠ – Istražni sudija Osnovnog suda u Nišu odredio je Valentini M. (42) pritvor od mesec dana zbog sumnje da je ošamarila učiteljicu svog deteta…


Uzmi račun i pobedi | ŠAMPIONI BEZGOTOVINSKOG PLAĆANJA\nPod sloganom Plati karticom i pobedi, prvog jula 2019. startovalo je takmičenje gradova i opština Šampioni bezgotovinskog plaćanja koje organizuju Кancelarija za IT i eUpravu, u saradnji s NALED-om i uz podršku kompanija Mastercard i Visa.\nU takmičenju učestvuje 60 gradova i opština sa teritorije Republike Srbije koji su omogućili plaćanje taksi i naknada platnim karticama na šalterima. Pobednici će biti izabrani prema broju taksi, naknada i poreza plaćenih karticom na šalterima lokalnih samouprava u odnosu na broj stanovnika, od 1. jula do 31. decembra.\nRang lista lokalnih samouprava biće objavljivana na nacionalnom portalu posvećenom borbi protiv sive ekonomije www.uzmiracun.rs. Podatke o broju taksi, naknada i poreza plaćenih karticom u lokalnim samoupravama pripremaće ITE i banke koje ustupaju POS terminale – Komercijalna banka i Poštanska štedionica.


U APATINU OBELEŽEN DAN DUNAVA - Radio Dunav\nDanas je povodom Međunarodnog dana Dunava u apatinskoj marini za decu organizovana radionica, u okviru koje su slikali na temu Dunava, a takođe i izrađivali unikatne magnete sa istom tematikom. Mališane su ugostile Ljiljana Krec, drektorka javnog preduzeća za upravljanje putničkim pristaništem “Marina” Apatin i Milana Srdić koordinatorka Kancelarije za mlade.\nKrecova je, u ime apatinske Marine, poželela malim Apatincima dobrodošlicu dok im je interesantno predavanje o Dunavu, kao i životinjskom svetu koji u njemu živi, održao ribolovac i ljubitelj reke, Milan Ćopić, predsednik Udruženja sportskih ribolovaca ,,Bucov“ iz Apatina.\nNakon radionice i predavanja, deca su se u provozala brodićem ,,Apatinka“, a u poslepodnevnim satima za mališane je organizovana zabava uz zvuke tamburice i riblji paprikaš. U večernjim satima će se prikazivati dečiji film na bioskopu na otvorenom.\nTagged DAN DUNAVA mališani marina\nмај 24, 2019 Прегледано 2.115 пута


Željka Cvijanović prolupala: Već su se vratile neke porodice iz inostranstva, i tamo je težak hljeb – Ekspresno\nHome Politika Željka Cvijanović prolupala: Već su se vratile neke porodice iz inostranstva, i tamo je težak hljeb\nŽeljka Cvijanović prolupala: Već su se vratile neke porodice iz inostranstva, i tamo je težak hljeb\nPosljednjih godina nastoji se problematizovati ta veza, mi smo na to već navikli. Naše opredjeljenje je da sa svima radimo i sarađujemo.\nSa Rusijom su stvari jasne, ona čvrsto stoji na pozicijama Dejtonskog sporazuma i utoliko je i komunikacija lakša – dodala je Cvijanovićeva.\nOna je istakla da je dokaz dobrih odnosa i to što ona i srpski član Predsjedništva BiH Milorada Dodika prisustvuju Međunarodnom ekonomskom forumu u Sankt Peterburgu. – Srpska je zainteresovana za saradnju sa svima u političkom, ekonomskom i kulturnom smislu i da gradimo razumijevanje – rekla je Cvijanovićeva za televiziju “K3”.\nOna je ocijenila uspješnim drugi Forum dijaspore koji je prošle sedmice održan u Banjaluci. – Sa Foruma je poručeno da smo zajedno i da možemo zajedno raditi i doprinositi razvoju Republike Srpske.\nDobila sam pohvale od nekih učesnika da je Forum djelovao svjetski i da je bio dobro organizovan – rekla je Cvijanovićeva i naglasila da će forumi i dalje biti održavan. Ona je navela da rasijani Srbi, pomažući svoje porodice koje su ostale u Srpskoj, već pomažu Republiku, ali da je cilj da uvide interes i pokrenu biznis i ulažu u dalji razvoj Republike Srpske. –\nPrevious article NI POLICIJA NE ZNA ŠTA SE DESILO: Lančani sudar na autoputu, mrtvih na sve strane…(VIDEO)\nNext article Izetbegović zove Srbe i Hrvate u stranku: Ako su mogli ginuti za ovu zemlju, što ne bi mogli biti sa nama u politici!


Pranje Erdoganovih miliona na Kosovu | Stolac Bola\nObjavljeno August 17, 2015 Januar 19, 2018 autor Staima Novo\nPrištinski "Zeri": Pranje Erdoganovih miliona na Kosovu\n• Milioni eura iz Turske se slivaju na Kosovo ilegalnim putevima, zaobilazeći banke, a preko njih vlast Redžepa Erdogana, predsjednika Turske, pere novac, tvrdi prištinski "Zeri"\nKako navodi list, Kosovo su "preplavili milioni", ali ne kao investicije ili pomoć ekonomiji, niti kako bi se finansirali projekti, već kako bi se obnovili religijski objekti.\nVećina investicija bez sumnje iznosi na videlo Erdoganovo veliko pranje novca preko Kosova, navodi "Zeri" u tekstu objavljenom nakon dvomjesečnog istraživanja.\nDesetine novih džamija na Kosovu, kao i obnova svih postojećih izgrađenih tokom Otomanskog carstva, finansiraju se preko velikog donatora Turske agencije za saradnju u koordinaciju (TIKA), navodi "Zeri" i ističe da je Agenciju osnovala turska vlada, a da njom direktno rukovodi Ambasada u Turskoj.\nU većini slučajeva TIKA drži u tajnosti finansije jer zvanično nema podataka koliko novca investira.\nSumnja se da pare donosi ilegalno, a ne putem bankarskih računa, navodi list.\n"Zeri" dodaje da prema spisku u koji je imao uvid, u Centralnoj banci Kosova se vodi da je TIKA na Kosovu investirala manje od tri miliona eura u periodu od 2009. do 2014, a samo u prizrensku glavnu džamiju Sinan Paša investirano je 1,2 miliona eura.\nNavodi se i da je od 2011. do danas TIKA zajedno sa nekoliko turskih investitora restaurirala oko 30 džamija i verskih objekata iz otomanskog perioda.\nList navodi i da je TIKA na Kosovu oslobođena od plaćanja poreza i zapošljavala isključivo radnike iz Turske.\nTurska je među prvima priznala Kosovo, a za Erdogana se u više navrata pisalo da otvoreno lobira za Kosovo.\nTakođe, turski predsjednik podigao je mnogo prašine prije dvije godine kada je u Prizrenu rekao da je Kosovo njegova druga zemlja.\nTadašnji premijer Turske je rekao da kulture Turske i Kosova mogu biti drugačije, ali da njihovi građani pripadaju istoj zemlji.\nUslijedila je oštra reakcija Ministarstva spoljnih poslova Srbije i javnosti u Srbiji, ali je iz Erdoganovog kabineta saopšteno da neće biti izvinjenja i da je njegova izjava "pogrešno protumačena". Kasnije je objavljeno i da je prevod pogrešan i da Erdogan nije rekao da je Kosovo Turska, a Turska Kosovo. (Nezavisne)\nŠta su Srbi radili sa ruskim državljanima na Kosovu\nNa Kosovu deluje takozvana četvrta linija ruske obaveštajne službe, pa su ljudi koji rade za tu tajnu službu zaštićeni od strane države Rusije. Zato...\nStrani investitori beže iz Turske\nInostrani investitori su iz Turske ove godine povukli sredstva vredna 7, 6 milijardi dolara, uključujući 1, 4 milijarde u novembru, mesecu u kom je partija...\nPrethodna ObjavaPrethodno Bakir pregovara sam sa sobom\nSljedeća ObjavaSljedeće Amerikanci od Rusa preuzeli fabriku municije u Goraždu


Užice dobilo struju (VIDEO) – ZoomUe\nby Vesna Đurović · 1 јуна, 2017\nUŽICE – Snabdevanje električnom energijom u Užicu normalizovano je večeras oko 20.30 časova.Oko 20 hiljada potrošača u Užicu zbog udara groma na glavnom vodu kod Požege,nije imalo struje od 14 časova.\nPo rečima načelnika Štaba za vanredne situacije Zlatiborskog okruga Saše Cicvarića, pored Užica problema sa elektro snabdevanjem bio je u celoj zapadnoj Srbiji.\n“Do ispadanja trafostanica iz sistema na području zapadne Srbije,Požege i Užica došlo je zbog vremenskih nepogoda koje su danas zadesile to područje. Kvarovi su otklanjani i struja je puštana u pojedinim mestima fazno.Kvar je u potpunosti saniran i svi potrošači imaju struju”,rekao je Cicvarić za ZOOMUE.\nU prijepoljskom kraju ,po rečima Cicvarića,gromovi su udarili u tri kuće,povređenih nije bilo ali je grom ubio stado ovaca.\nTags: načelnika Štaba za vanredne situacije Zlatiborskog okruga Saše Cicvarića\nNext story Predstavljen novi trener KK Zlatibora\nPrevious story Žarko Đokić (SNS) novi predsednik opštine Kosjerić


OD UVOĐENJA VANREDNOG STANJA BEZ POSLA OSTALO VIŠE OD 15.000 LJUDI\nOd uvođenja vanrednog stanja do 10. maja bez posla u Srbiji ostao je 15.401 građanin, izjavio je ministar rada Zoran Đorđević.\nOn je posle 96. sednice Socijalno ekonomskog saveta rekao da je prema podacima PIO fonda na dan uvođenja vanrednog stanja u Srbiji poreze i doprinose uplaćivalo 2.117.196 miliona građana, a podaci od 10. maja pokazuju da ih ima 2.101 290.\nMinistar Đorđević je ukazao i da je pre devet dana počeo sa radom e Vodič o pravima zaposlenih i da je u tom periodu 11. 286 radnika proverilo svoj status.\nOn je takođe pozvao sve radnike da javno ukažu i obrate se inspekciji rada ako postoji kršenje propisa ili ako im je neko pravo poslodavac uskratio.\nUpitan o pojavi korona virusa i smrtnim ishodima korisnika u gerontološkim centrima, Đorđević je ukazao da je tokom sastanka sa predstavnicima Svetske zdravstvene organizacije izneta ocena da su u Srbiji preduzete adekvatne mere.\nNa sednici SES-a za novog predsedavajućeg saveta izabran je predsednik UGS Nezavisnost Zoran Stojiljković.\nIstakao je da bi bilo važno da se u mere pomoći koje je Vlada Republike Srbije opredelila uključe i takozvani frilenseri koji nemaju praktično nikakve ugovore o radu.\nDuško Vuković iz Saveza samostalnih sindikata Srbije rekao je da je situacija sa korona virusom pokazala da je važno da se više sredstava u narednom periodu odvoji za sektore poput zdravstva dodajući da su medicinski radnici podneli najveći teret krize i da ga još uvek podnose.\nVažno je da imamo stabilan finansijski i privredni sistem, da su uglavnom sačuvana mesta, ali čeka nas težak period i ne smemo se opuštati, rekao je Nenezić.\nOn je govoreći o 100 evra pomoći građanima rekao da je stav Unije poslodavaca da bi bilo bolje da su sredstva podeljena u formi vaučera kako bi se slila u domaću potrošnju.


Penzioneri osiguranici, koji su zasnovali radni odnos, nemaju više obavezu da izaberu osnov osiguranje, već moraju biti osigurani kao zaposleni.\nOd 11. aprila svako ko zaposli penzionera mora da mu plaća i obavezan doprinos za zdravstveno osiguranje po stopi od 10,3 odsto, što ranije nije bio slučaj, potvrđeno je iz Poreske uprave za Politiku.\nNaime, članom 15. Zakona o zdravstvenom osiguranju, koji je stupio na snagu 11. aprila ove godine, uređeno je pitanje prioritetnog osiguranja. Primena ove odredbe, odnosi se kako na penzionere koji su zasnovali radni odnos pre 11. aprila ove godine, tako i na one koji su se zaposlili posle tog datuma, piše list.\nPrioritetni osnov osiguranja za penzionera koji je u radnom odnosu je po osnovu zaposlenja, a ne penzije, zaključuju u Poreskoj upravi.\nAko se pogleda Zakon o zdravstvenom osiguranju, navodi se da poslodavci koji zasnuju radni odnos sa korisnikom penzije počev od 11. 4. 2019. godine, pored poreza na zaradu po stopi od 10 odsto i doprinosa za PIO po stopi od 26 odsto moraju da plaćaju i doprinos za zdravstveno osiguranje po stopi od 10,3 odsto.\nDoprinos za slučaj nezaposlenosti se ne plaća. S druge strane, ako penzioner sklopi ugovor o obavljanju privremenih i povremenih poslova ili ugovor o delu, autorski ugovor, ugovor o porodičnom smeštaju prema propisima o socijalnoj zaštiti, ugovor o stručnom osposobljavanju i usavršavanju uz naknadu, kao i drugi ugovor u kom se za izvršen posao ostvaruje naknada odnosno nagrada, prioritetno su osigurani po osnovu korišćenja penzije.\nOznakedoprinosi Naslovna-centar Naslovna-traka penzioneri\n„Rast minimalca i zarada u javnom sektoru anulirani rastom cena“\nVlada usvojila Leks specijalis za izgradnju metroa


Tusk kritikuje Poljsku zbog neprimanja izbeglica - European Western Balkans\nSTRAZBUR – Predsednik Evropskog saveta Donald Tusk osudio je danas Poljsku zbog toga što, kako je rekao, žestoko “odbija evropsku solidarnost” ne želeći da primi izbeglice i upozorio Varšavu da će se suočiti sa posledicama.\nPoljska je među istočnoevropskim zemljama koje se protive planu Evropske unije iz 2015. godine o prihvatu 160.000 sirijskih, eritrejskih i iračkih azilanata iz preopterećene Italije i Grčke.\n“Da li uz pomoć Evrope želimo da rešimo probleme imigracije, branimo granice, ali i pomognemo državama koje primaju previše izbeglica? Ili umesto toga da žestoko odbacimo evropsku solidarnost i ne primimo ih, kao što to predlaže poljska vlada?”, zapitao je Tusk u obraćanju novinarima u Strazburu.\nBivši poljski premijer je dodao da može da razume neke argumente Varšave, ali je upozorio da će njen stav neizbežno imati izvesne posledice, prenosi AFP.\n“To su evropski principi”, zaključio je Tusk.\nZaev: Mandat je početak kraja političke krize u Makedoniji


Aleksandra Joksimović o krizi sa Makedonijom | N1 Srbija\nJoksimović: Javnost neće saznati uzrok krize sa Makedonijom\n26.08.2017. |20.05 >20.10 |\nKriza između Srbije i Makedonije je došla nenadano, a kako se brzo pojavila, još većom brzinom se i spustila, rekla je u Dnevniku Aleksandra Joksimović, predsednica Centra za spoljnu politiku. Ona dodaje da javnost nikada neće saznati šta su bili konkretni razlozi izbijanja ove krize.\n"Na osnovu izjava srpskih i makedonskih zvaničnika teško možemo doći do zaključka ko je bio konkretan uzrok krize i verujem da se u javnosti nikada neće pojaviti zašto je do nje došlo", rekla je Joksimović gostujući u Dnevniku.\nOn podseća da je posle izbijanja krize i povlačenja osoblja srpske ambsade u Skoplju došlo do niza komunikacija na najvišem nivou, a dogovoreno je, između ostalog, da premijer Makedonije dođe u Beograd, kao i da se dve zemlje međusobno podržavaju na putu evropskih integracija.\n"Svaka turbulencija u regionu može biti okidač za dalje širenje. U ovom trenutku kriza je sanirana, i ne možemo govoriti o njenom prelivanju", smatra sagovornica N1.\nPredsednici vlada u regionu sastali su se u subotu u Draču, a teme su bile ekonomsko povezivanje i regionalna saradnja. Joksimović objašnjava da je regionalna saradnje preduslov evropskih integracija.\n"Inicijativa koja se odnosi na ekonomsko povezivanje je deo Berlinskog procesa. O tome se razgovaralo na Samitu u Trstu, a EU stavlja akcenat na ovakvu vrstu saradnje", objašnjava Joksimović i dodaje da ovakva vrsta povezivanja ne može biti zamena za proces integracija, ali može pomoći zemljama regiona da se osnaže i približe punopravnom članstvu.\nSrbija drač Aleksandra Joksimović Makedonija\nPoznato nam je da su naprednjaci izuzetno "transparentni"?\nKao kada se deca dogovore da se posvađaju!\nnece saznati samo rezimski biraci...a za ostale pismene u Srbiji je odavno poznat "razlog"...


Zašto zaposleni treba da koriste pauzu za ručak - HR saveti - MojTim.com\nOrganizaciona efikasnost - Zašto zaposleni treba da koriste pauzu za ručak\nOvu stranicu ste odštampali sa linka: http://www.mojtim.com/hr-znanja/hr-saveti/Zasto-zaposleni-treba-da-koriste-pauzu-za-rucak/560/\nZaposleni koji rade bez pauze za ručak iz dana u dan možda ne osećaju negativne efekte neko vreme, ali na duže staze to će dovesti do osećaja preopterećenosti i pretrpanosti poslom što će umanjiti motivaciju za rad, povećati napetost i stres, dovesti do problema u ponašanju kao što su razdražljivost, depresivnost, a sve to na kraju dovodi do sagorelosti na poslu, većeg odsustvovanja sa posla i povećanog odliva radne snage.\nZaposlenima koji ne koriste pauzu za ručak radni dan se čini dužim. Time što ne odlaze na pauzu za ručak zaposleni propuštaju priliku da se opuste i bar na trenutak isključe iz posla i preusmere misli na nešto drugo.\nUkoliko ne iskoriste pauzu za ručak zaposleni teže uspevaju da budu produktivni i u popodnevnim satima.\nIstraživanja su pokazala da zaposleni nakon pauze, odnosno kratkotrajnog odmora uspevaju tačnije da izvršavaju poverene im zadatke što dovodi do manjeg broja grešaka, a to je dobitna kombinacija i za kompaniju i za zaposlene.\nPreskakanje ručka ili ručanje brze hrane za radnim stolom, s nogu i na brzinu dugoročno dovodi do zdravstvenih problema. Preskakanje ručka dovodi do prejedanja u večernjim satima, a to uzrokuje probavne smatnje i dovodi do problema prekomerne težine.\nPropuštajući priliku da ustanu od stola i odu na ručak zaposleni propuštaju priliku da se prošetaju, istegnu, razdrmaju što je isto tako vrlo bitno ako ne žele da imaju bolove u zglobovima, leđima i vratu.\nTakođe, medicinske studije su pokazale da svakodnevno sedenje po šest i više sati povećava rizik od kardiovaskularnih bolesti i dijabetesa, a neprekidno višečasovno gledanje u ekran do problema sa očima kao što su suve oči i drugi problemi.\nPauza za ručak je i prilika da zaposleni međusobno razgovaraju na razne teme, da se druže i bolje upoznaju. To doprinosi da se zaposleni bolje osećaju, da imaju osećaj pripadnosti i da budu zadovoljniji na poslu što se pozitivno odražava na radni moral i doprinosi boljoj radnoj atmosferi.\nAngažovaniji i zadovoljniji zaposleni\nSkorija istraživanja su pokazala da se zaposleni, koji redovno koriste pauzu za ručak, osećaju u većoj meri cenjeno od strane svog poslodavca u poređenju sa zaposlenima koji nemaju tu naviku. Zatim, čak 81% zaposlenih koji ne preskaču pauzu za ručak imaju snažnu želju da se što više angažuju na poslu, zadovoljniji su, dugoročnije se vezuju za kompaniju i češće preporučuju svoju kompaniju kao sjajno mesto za rad prijateljima, rođacima i poznanicima (Tork survey).\nSvakodnevno korišćenje pauze za ručak omogućava zaposlenima da preusmere pažnju sa svog posla na nešto drugo što im može dati ne samo predah i odmor već i novu ideju i nov pogled na stvari.\nSasvim je sigurno da će poslodavci imati koristi ukoliko zaposleni imaju naviku da redovno koriste pauzu za ručak, ali ako to već nije slučaj postavlja se pitanje šta mogu da urade da to promene.\nNavika korišćenja pauze za ručak\nA evo i nekoliko ideja šta poslodavci mogu da urade kako bi podstakli zaposlene da koriste pauzu za ručak:\nUredite jednu ili više prostorija za potrebe ručka i odmora – u poslovnom prostoru mora postojati bar jedna prostorija za ručavanje i odmor gde zaposleni mogu da se povuku kada im je potrebno da se izmeste iz svojih kancelarija. U takvim prostorijama treba da budei udoban nameštaj zajedno sa stolovima i stolicama za ručak. Zaposleni će biti spremniji da koriste pauzu za ručak kada imaju prostor predviđen za to.\nNagradite zaposlene koji ne preskaču ručak – u okviru programa za brigu o zdravlju zaposlenih počnite da nagrađujete zdrave navike, kao što je,recimo, redovno ručavanje.\nRazgovarajte sa zaposlenima o potencijalnim koristima – mnogi zaposleni nisu svesni važnosti i potencijalnih koristi redovnog korišćenja pauze za ručak kako za njihovo zdravlje tako i za produktivnost. Pošaljite zaposlenima imejl na tu temu, odštampajte pamflete ili tražite od menadžera da održe govor zaposlenima o tome.\nRukovodioci treba da daju lični primer – često nije dovoljno da menadžeri govore u prilog nečega, ako to istovremeno i sami ne praktikuju. Kada zaposleni vide da njihovi nadređeni odlaze na pauzu za ručak to će i njih podstaći da i sami to isto čine.\nI na kraju, zaposleni mogu da koriste pauzu za ručak, ali da se pri tome hrane nezdravo ili je koriste kao pauzu za pušenje ili, pak, provode vreme na društvenim mrežama, a to neće doprineti njihovom zdravlju niti će se pozitivno odraziti na produktivnost.\nZbog toga poslodavci treba da motivišu zaposlene da brinu o svom zdravlju i da promovišu zdrave navike kao što su šetnja, vežbanje, druženje, unošenje što više svežih namirnica kao što su voće i povrće, osamljivanje i odmor u tišini.


Bošnjačka stranka odgodila Kongres\nNaslovnica NAJNOVIJE Politika Bošnjačka stranka odgodila Kongres\nGlavni odbor Bošnjačke stranke donio je odluku o odgađanju partijskog Kongresa čiji je redovni termin bio u julu ove godine, saopćeno je iz te stranke.\nNa sjednici održanoj u Rožajama razmatrana je aktuelna politička situacija i ocijenjeno je da je, u cilju boljeg i efikasnijeg partijskog rada u pripremi za naredne parlamentarne izbore, cjelishodno odgoditi održavanje Kongresa.\n“Naglašeno je da je dosadašnjim radom predstavnika BS u državnim institucijama značajno doprinijeto njihovom kvalitetnijem radu i realizaciji brojnih projekata. Istaknuto je i snažno pozicioniranje Bošnjačke stranke u društvenim, ekonomskim i političkim procesima u Crnoj Gori.\nGlavni odbor je naložio intenziviranje aktivnosti na svim partijskim nivoima i partijskim organima, posebno u opštinskim organizacijama u cilju kvalitetnije pripreme za narednu izbornu godinu”, navedeno je u saopćenju koje prenosi Antena M.


RTS :: Usvojen set prosvetnih zakona\nPolitika Usvojen set prosvetnih zakona\nčetvrtak, 14. feb 2019, 10:37 -> 11:14\nSkupština Srbije usvojila je set prosvetnih zakona, među kojima su izmene i dopune Zakona o osnovama sistema obrazovanja i vaspitanja kojima je predviđeno da dve gimnazije - beogradska matematička i novosadska “Jova Jovanović Zmaj”, dobiju status ustanova od posebnog nacionalnog značaja. Rok za zamenu oružanih listova produžen je do 5. mart 2020.\nTakođe, izmene i dopune tog zakona odnose se na preciziranje odredaba koje se odnose na uzrast i tačan broj dece koja se mogu upisati u razvojnu grupu u predškolskoj ustanovi, osnivanje Zavoda za vrednovanje kvaliteta obrazovanja i vaspitanja - Centar za obrazovnu tehnologiju, kao i na prigovore na zaključnu ocenu, način zasnivanja radnog odnosa direktora, uspostavljanja jedinstvenog informacionog sistema prosvete.\nRok za zamenu oružanih listova 5. mart 2020.\nRok za zamenu starih oružanih listova za nove biometrijske isprave produžen je do 5.marta 2020. godine, predviđeno je izmenama i dopunama Zakona o oružju i municiji koje je usvojila Skupština Srbije.\nFizička lica koja su posedovala oružane listove i dozvole za nošenje oružja za ličnu bezbednost, kao i pravna lica i preduzetnici koji su posedovali odobrenja za držanje oružja, dužni su da do do tog roka podnesu zahtev za izdavanje isprave, zajedno sa uverenjem o zdravstevnoj sposobnosti za držanje i nošenje oružja.\nSkupština Srbije usvojila i Predlog zakona o potvrđivanju ugovora o izručenju optuženih između Srbije i SAD, koji će imati retroaktivno dejstvo.\nPrema novom Ugovoru, ako ga ratifikuju parlamenti obe države, biće moguće izručiti sopstvenog državljanina za praktično sva krivična dela, među kojima su i krivična dela savremenog doba - kao što su "sajber" kriminal, pranje novca, organizovani kriminal, terorizam i druga.\nTakođe, nadležni organi obe države mogu da odbiju izručenje ako procene da je zahtev "politički motivisan" ili ako procene da se delo tiče "povrede vojnih dužnosti, koje ne spadaju u krivična dela iz opšteg krivičnog prava".


Svedok kaže da je Mladić pretio da će ubiti civile | Institute for War and Peace Reporting\nPiše: Rachel Irwin iz Haga (TU br. 749, 12. jul 2012.)\nJedan nekadašnji zvaničnik Ujedinjenih nacija, koji se u vreme trajanja konflikta više puta susreo sa ratnim komandantom bosanskih Srba, Ratkom Mladićem, izjavio je ove sedmice kako se činilo da okrivljeni ima pod kontrolom svoje potčinjene, te kako je tokom 1993. u istočnoj Bosni verbalno pretio da će pobiti civile.\nIskaz svedoka optužbe Dejvida Harlanda (David Harland) prekinut je 12. jula, nakon što se Mladić požalio da se ne oseća dobro. Haški tribunal je saopštio da je okrivljeni odveden u bolnicu iz „preventivnih razloga“. Nikakve dodatne informacije o optuženikovom zdravstvenom stanju nisu objavljene.\nHarland je u periodu od 1993. do 1995. bio zvaničnik za civilne poslove i politički savetnik komandanta Zaštitnih snaga Ujedinjenih nacija (UNPROFOR) u Bosni. Tužioci tvrde kako je Harland za vreme rata Mladića video dvadesetak puta.\nHarland je počeo da svedoči 10. jula; on je drugi svedok optužbe koji na suđenju Mladiću iznosi dokaze.\nHarland je prethodno već svedočio na još tri suđenja pred Haškim tribunalom, uključujući i suđenje Mladićevom ratnom pretpostavljenom, bivšem predsedniku bosanskih Srba, Radovanu Karadžiću (Opširnije o tome vidi u tekstu „Osporavanje Karadžićeve tvrdnje o ’prevari’ na Markalama“.)\nTužilac Dermot Grum (Dermot Groome) pročitao je pred sudom ove nedelje odlomke iz beležaka koje je Harland načinio na sastanku sa Mladićem 3. novembra 1993. Harland je tu zapisao kako je general pretio da će pobiti civile u istočnobosanskim enklavama ukoliko 22 ratna zarobljenika srpske nacionalnosti ne budu oslobođena.\n„Na sastanku sa načelnikom štaba UNPROFOR-a, [Mladić] je, između ostalog, pretio da će, ukoliko ratni zarobljenici ne budu vraćeni do 10. novembra, pobiti sve ljude iz istočnih enklava, izuzimajući decu“, kazao je Grum, citirajući Harlandove beleške.\nIstočne enklave bile su strateški važne za bosanske Srbe, a obuhvatale su i Srebrenicu, koja je u aprilu 1993. bila proglašena demilitarizovanom „bezbednom zonom“ UN-a. U danima nakon što su Srebrenicu zauzele snage bosanskih Srba, u julu 1995., ubijeno je preko 7,000 bošnjačkih muškaraca i dečaka – što se navodi i u jednoj tački optužnice protiv Mladića.\nOn je optužen da je planirao i nadzirao opsadu Sarajeva – koja je trajala 44 meseca i u kojoj je poginulo skoro 12,000 ljudi – kao i za srebrenički masakr.\n„A te pretnje da će civili u istočnim enklavama biti pobijeni – jeste li im Vi prisustvovali?“, pitao je Grum Harlanda.\n„Da, on je tu pretnju izgovorio više puta, i pred drugima, ali ja sam se postarao da zabeležim one koje su se desile na sastancima kojima sam lično prisustvovao. Nije to bilo jedini put da je time zapretio“, kazao je Harland.\nGrum je pitao da li su Harland i ostali zvaničnici UN-a bili zabrinuti zbog te Mladićeve izjave, i jesu li je doživeli kao praznu pretnju ili nešto više od toga.\nHarland je odgovorio da rasprava sa Mladićem „zapravo nije bila racionalan razgovor“.\n„Nije to bila konverzacija poput one koju mi vodimo. Bio je to naš protest i nakon toga neka vrsta verbalnog napada“, rekao je Harland sudu. „Mislim da je naš odnos prema tim pretnjama bio takav da smo smatrali da je on siledžija, koji bi – ukoliko mu se za ukaže prilika da realizuje te pretnje – verovatno to i učinio, ali da one zapravo nisu bile najava nekih planova.“\nTužilac je potom pročitao još nekoliko odlomaka iz Harlandovih beležaka: „Mladić je opasniji. On je frustriran i kao vojni komandant, i kao pojedinac. Kao vojni komandant, on oseća – opravdano – da je bio veoma efikasan, ali da njegova efikasnost na bojnom polju nije potvrđena nekim političkim rešenjem. Čini se da on za to krivi političko rukovodstvo.“\nHarland je napisao i da je izgledalo da se Mladić, koji se u ranijoj fazi rata nalazio u središtu pažnje, tada osećao skrajnuto.\nGrum je pak Harlanda upitao na šta je mislio kada je Mladića opisao kao nekoga ko postaje „opasniji“.\n„[Mladić] je iznosio ratobornije pretnje nego obično“, odgovorio je Harland. „Prisustvovali smo sastancima sa njim na kojima bi on rekao – a onima oko njega je to bilo sasvim jasno – da političko rukovodstvo ne radi dobro i da će [vojska] možda morati da preduzme nove vojne akcije.“\nHarland je rekao da su se njegovi susreti sa vojnim liderom bosanskih Srba odvijali po istom obrascu. Najpre bi Mladić pozvao komandanta UN-a kako bi mu izveo predstavu, koja se obično odnosila na proteste zbog ponašanja vojske bosanskih Srba. Sedeo bi mirno i beležio, i često bi dopuštao da se njegovi sagovornici raspričaju.\nPotom bi nastupio i on, tako što bi „vrlo agresivno izneo niz logički ne previše povezanih tvrdnji – mešavinu pretnji, istorije i komentara aktuelne situacije“, rekao je Harland. „Na većini sastanaka bi se pojavile neke pretnje protiv bošnjačkog stanovništva ili protiv UNPROFOR-a.“\nGrum je Harlandu postavljao pitanja o sastanku koji je održan 29. septembra 1993., a na kojem je – prema njegovim beleškama – general izneo „izvesne jedva prikrivene pretnje“, uključujući i upozorenje da će, ukoliko ne bude ukinut embargo na naftu, on početi da otima zalihe goriva gde god bude mogao.\n„[Mladić] je rekao da ga zabavlja ideja vođenja nove politike, po kojoj ono što Srbi ne dobijaju, ne dobija ni bilo ko drugi“, napisao je Harland u svojim zabeleškama.\nNakon što je ustanovljeno da je svedok Mladićeve komentare beležio doslovno u obliku u kojem mu ih je prenosio prevodilac, advokat je pitao svedoka šta je podrazumevao pod „jedva prikrivenim pretnjama“.\n„Obično bi general Mladić, ali ne samo [on], povezivao stvari – ukoliko se desi to i to, ukoliko Srbi ne dobiju gorivo, gorivo neće dobiti ni UNPROFOR ili [humanitarne organizacije]“, kazao je Harland.\nBez goriva, dodao je on, UNPROFOR nije mogao da ode do linija razdvajanja i motri šta se dešava, i nije mogao da prati konvoje hrane namenjene civilima sa onih područja koja je kontrolisala bosanska vlada.\nHarland se u svom ovosedmičnom svedočenju dotakao i Mladićevog odnosa prema potčinjenima i njegove povezanosti sa događajima na terenu. On je rekao sudu kako je Mladića u više navrata video u društvu drugih generala i oficira nižeg ranga, te kako je bilo jasno da im je on nadređen. Njegovo osoblje ga je obaveštavalo o svim stvarima i ophodilo se prema njemu sa ogromnim poštovanjem – kazao je Harland.\nŠtaviše, postojala je, kako je rekao, „direktna veza između izjava generala Mladića i rezultata, efekata i postupanja na terenu – počev od veoma krupnih pitanja, pa do onih sitnih“.\nNa primer, svedok je rekao kako je i trivijalna stvar poput njegovog zaustavljanja na nekom kontrolnom punktu „naposletku mogla da bude prosleđena sve do“ samog Mladića, čije je lično odobrenje bilo neophodno da bi Harland bio propušten.\n„A onda, kada bi [odobrenje] stiglo, to bi najednom postalo moguće“, kazao je Harland.\nŠto se tiče važnijih stvari, Harland je rekao kako je Mladić „u mom prisustvu ulazio u najsitnije pojedinosti oko toga na koje su tačno položaje [u Sarajevu] srpske snage voljne da se rasporede, od kog trenutka i u kom pravcu. Kada bi on to naredio, to bi se i desilo.“\n„Za nas nije postojala nikakva sumnja u to da je on kao oficir imao totalnu komandu i kontrolu nad snagama koje su mu bile potčinjene“, dodao je svedok.\nU tom trenutku se Mladić – koji je bio odeven u odelo i koji je u sudnici sedeo iza svojih branilaca – nasmešio.\nNa početku unakrsnog ispitivanja od strane odbrane, 11. jula, Mladićev advokat je Harlanda upitao za srpske žrtve u Sarajevu, te da li poseduje bilo kakve informacije o Srbima koji su bili odvođeni na front da bi kopali rovove.\nHarland je klimnuo glavom i rekao da je to bilo jedno od pitanja zbog kojeg su zvaničnici UN-a uložili protest bosanskoj vojsci.\n„Jeste li zatražili da vlada preduzme bilo kakve kaznene mere?“, pitao je Lukić.\n„Kada bismo saznali za slučajeve u kojima su Srbi bili dovođeni u opasne situacije, ili su bili prisiljeni da ručno čiste mine u opasnim zonama, mi bismo ulagali formalne proteste i obaveštavali ih da potencijalno čine ratne zločine“, odgovorio je Harland.\nLukić ga je potom pitao za incident u kojem je iz dva snajpera vojske bosanske vlade bilo pucano na osoblje UN-a i obližnje pešake.\nHarland je potvrdio da se to dešavalo, te da je bilo i drugih sličnih slučajeva.\n„Da li je bilo situacija u kojima je BH-vojska [tj. vojska Bosne i Hercegovine] otvarala vatru sa područja oko bolnica i iz samog centra grada?“, pitao je Lukić.\nHarlad je odgovorio da je video kako se to dešava.\nBranilac se potom pozvao na jednu raniju Harlandovu izjavu, po kojoj je bosanska vlada „jahala na talasu međunarodne podrške i zauzimala sve tvrđi stav u mirovnim pregovorima“ što je rat dalje odmicao. On ga je pitao i ko je podržavao vladu u Sarajevu, doprinoseći tako da se ona oseti snažnijom i bolje pozicioniranom da zauzme tvrđi stav.\nSvedok je odgovorio da je bosanska vlada osetila kako porast verovatnoće od vazdušnih udara NATO-a jača njenu pregovaračku poziciju.\n„[Tako] je za njih postao moguć nastavak borbe kako bi se postigao bolji ishod pregovora“, objasnio je on.\nLukić se usprotivio svedokovoj tvrdnji da je UNPROFOR bio objektivan, ističući da su se oni svrstali „prevashodno uz Muslimane“ i da su uglavnom bili protiv Srba.\nHarland se sa time nije složio, rekavši kako su britanska i francuska vlada, kao i mnogi zvaničnici UNPROFOR-a, bili relativno neprijateljski nastrojeni prema bosanskoj vladi u Sarajevu.\n„Pretnje vazdušnim udarima [NATO-a] bile su posledica kampanje terora koju je srpska vojska vodila protiv civilnog stanovništva“, rekao je on. „Da se to u nekom uporedivom obimu dešavalo i na drugoj strani, ja iskreno mislim kako neke vlade ne bi bile spremne da učine bilo šta.“\nMeđutim, u optužnici je ostala optužba za genocid koja se odnosi na masakr koji je 1995. počinjen u Srebrenici, gde je ubijeno 7,000 bošnjačkih muškaraca i dečaka; a isto važi i za optužbe za progon, istrebljenje, ubijanje, deportaciju, nehumano postupanje, teror, nezakonite napade, te uzimanje pripadnika mirovnih snaga Ujedinjenih nacija kao talaca.\nTužilaštvo je svoj dokazni postupak – nakon dvogodišnjeg saslušavanja svedoka – okončalo u maju.


Prikazivanje članaka po tagu br621\nIntervju sa direktorom Vodokanala Slobodanom Mitrovićem: Automatizacija nadzora nad bunarima\nNakon uspostavljanja nove lokalne vlasti došlo je do promena na rukovodećim mestima i u javnim preduzećima. U Vodokanalu na mesto dosadašnjeg direktora Žolta Galusa postavljen je Slobodan Mitrović, koji u intervjuu za Bečejski mozaik govori o tome kako je ovo javno preduzeće do sada poslovalo, kakvo je stanje zatečeno, šta je urađeno u poslednjih nekoliko meseci i kakvi su planovi za unapređenje vodosnabdevanja.\n25 januar 2013\tNovi pasus\nOd 1. januara: Povraćaj PDV-a za bebi opremu\nVraćanje novca od PDV-a za bebi opremu moguće je od 1. januara, ali to pravo neće moći da ostvare sve porodice koje imaju bebu ili bebe. Pravo na povraćaj PDV-a imaće roditelji ili staratelji čiji ukupni mesečni prihodi ne prelaze 80.000 dinara, i ako vrednost nekretnine, ako je poseduju, nije veća od 200.000 evra. Naravno, pitanje je ko i kako će utvrđivati tu vrednost.\nIPA-projekat „Duh zavičaja“: Svečana završnica projekta u Bečeju\nZavršna konferencija IPA-projekta pod nazivom „Duh zavičaja – dijalog sa dijasporom“ održana je 24. januara u hotelu „Bela lađa“ u Bečeju.


Gadafijevi se vraćaju u politiku – Gerila\nGerila > Politika > Gadafijevi se vraćaju u politiku\nobjavljeno na Dec. 18, 2017 u 2:15 pm\nSin bivšeg lidera Libije Muamera el Gadafija, Sejf el Islam namerava da se kandiduje na izborima za predsednika zemlje, saopštio je listu „Egipat tudej“ vođa plemena i predstavnik porodice Gadafi, Basem el Hašimi el Sol.\n„Sejf el Islam se će kandidovati na predstojećim predsedničkim izborima koji se mogu održati sredinom 2018. godine“, rekao je Sol.\nKako navode, prema njegovim rečima, Sejf el Islam el Gadafi pripremio je program koji namerava da objavi u bliskoj budućnosti. U njemu se, između ostalog, izražava nada da će UN pomoći Libiji u prelaznom periodu. Među njegovim prioritetima je jačanje bezbednosti u međusobnim odnosima sa svim grupama u Libiji.\nRanije je Gadafijev advokat izjavio da je Sejf el Islam počeo političku delatnost na teritoriji Libije i da želi da postigne dogovor i reši krizu u zemlji.\nPočetkom juna, naoružana grupa „Abu Bakr el Sidik“, koja je pre skoro šest godina otela sina bivšeg libijskog lidera, saopštila je da je Sejf el Islam pušten na slobodu nakon što je libijski parlament objavio opštu amnestiju.\nTagovigadafigadafijevikandidaturalibijamoamer el gadafipolitikapredsednički izboripredsednikseif el islamsin


Đukanović teško optužio Srbiju bez dokaza: Tvrdi da je crnogorska vlast na meti Beograda! – Borba\n“Ako se pitate da li je ovo kontinuitet (pokušaja) uništavanja Crne Gore i opstrukcija njene namjere da nastavi svoj put ka evropskim i evroatlantskim integracijama, u to nema sumnje”, rekao je Đukanović u intevjuu za Rojters.\n“Moskva je bila nedvosmislena u pokazivanju svojih interesa u tekućem (religijskom) problemu u Crnoj Gori”, poručio je on\n“Nemamo sumnje da su aktivirani svi mehanizmi realizacije projekta velikosrpske države i da je Crna Gora takođe meta”, rekao je Đukanović za britansku agencija.\nRojters navodi da je Marija Zaharova, portparolka ruskog ministarstva spoljnih poslova, odbacila Đukanovićeve tvrdnje , rekavši da “niko ne može podrivati ono što on radi, više nego sam Đukanović”.\nRojters navodi i da je predsjednica Vlade Srbije Ana Brnabić odbacila Đukanovićeve komentare.\n“Iznenađena sam retorikom predsjednika Đukanovića … Srbija je davno napustila devedesete i okrenula se budućnosti”, rekla je Brnabić i dodala da Srbija zahtijeva da Srbi u Crnoj Gori imaju pravo na sopstveni jezik i religiju, piše Rojters\nBritanska agencija piše i da su protesti u Crnoj Gori počeli u decembru zbog Zakona koji omogućava državi da preuzme vlasništvo nad crkvenom imovinom ukoliko crkva ne može da dokaže da je bila njihov vlasnik prije 1918. godine – kada se tadašnja Kraljevina Crna Gora pridružila Kraljevini Srba, Hrvata i Slovenaca, prethodnici Jugoslavije.\n“Srpska pravoslavna crkva je dominantna u Crnoj Gori, zemlji sa 620.000 ljudi, i broji oko 12 miliona članova, uglavnom u Srbiji, Crnoj Gori i Bosni”, navodi Rojters.\n“Etnički Srbi čine oko trećine crnogorskog stanovništva. Mnogi Srbi imaju korijene u Crnoj Gori, dok desetine hiljada Crnogoraca žive u Srbiji”, navodi Rojters.\nPredsjednik Srbije Aleksandar Vučić, piše britanska agencija, rekao je da se Beograd neće miješati u poslove Crne Gore, ali je takođe rekao da će Srbija pomoći tamošnjoj srpskoj manjini.\n“Srbija juri u opasnu zamku zaštite navodno ugroženih prava (manjinskih) Srba … istovremeno ugrožavajući suverenitet drugih država”, rekao je Đukanović, navodi Rojters.\nNemoze ni Srbija ni Rusija ni iko u svijetu da okupi ovoliki narod na litije.Ti si ih okupio Milo DJukanovicu svojom drskoscu i lopovlukom zajedno sa svojim kompanjonima.Ovom napacenom narodu oteo si sve a sad hoces i veru da im otmes.Davljenice vise ti niko ne vjeruje no vrni opljackano i neka te DJAVO nosi.


NKPJ IMA NOVOG GENERALNOG SEKRETARA!\nU subotu 14. januara održan je 5. vanredni kongres Nove komunističke partije Jugoslavije (NKPJ) na kom su donete važne odluke prevashodno organizacionog karaktera.\nUsled važnosti trenutka, shodno činjenici da je 2017. godina jubileja u kojoj ćemo obeležiti 100. godišnjicu Velike oktobarske socijalističke revolucije, kao i da smo ušli u izbornu godinu, u kojoj će sasvim izvesno biti organizovani predsednički izbori, a možda i parlamentarni, doneta je odluka na organima Partije da se umesto Godišnje konferencije održi 5. vanredni kongres koji će dodatno unaprediti u organizacionom smislu funkcionisanje naše Partije kako bi se što valjanije odgovorilo na nove zadatke koji stoje pred nama.\nKongres je otvoren uvodnim izlaganjima Genralnog i Izvršnog sekretara Partije, Prvog sekretara omladine, sekretara za međunarodne odnose i još nekolicine predstavnika Sekretarijata NKPJ. Odmah po uvodnim izlaganjima koja su opisala opštu političku i društvenu situaciju u kojoj delujemo, kao i ambicije i ciljeve koje postavljamo, prešlo se na centralnu temu Kongresa.\nKao centralna tema Kongresa postavljeno je pitanje dodatne konkretizacije cilja podmlađivanja rukovodstva Partije, što je proces koji smo otpočeli dosta ranije, ali koji je izborom novog Genralnog sekretara na ovom 5. vanrednom kongresu zaokružen.\nNa funkciji Genralnog sekretara do Kongresa je bio drug Batrić Mijović koji je okruglo pet godina stajao na čelu NKPJ. Bile su to teške i naporne godine za našu Partiju, baš kao i za naš narod. Posle smrti osnivača i dugogodišnjeg lidera Partije druga Branka Kitanovića, za kormilo NKPJ stao je jedan od njegovih najbližih saradnika, čovek bogatog životnog isksutva kao organizator i rukovodilac u privredi i na različitim funkcijama u društvenim organizacijama. Drug Mijović je tokom tih pet godina uspešno osvetlio obraz svojih predaka, jer je čitava uža i šira porodica druga Mijovića aktivno učestvovala u komunističkom i partizanskom pokretu Crne Gore, pa i sam Batrić Mijović još kao mali dečak. S velikim pregalništvom i energijom drug Mijović je časno i dosledno, kao istinski marksista-lenjinista izvršio i važnu dužnost Generalnog sekretara Nove komunističke partije Jugoslavije. Drug Mijović se lično zalagao u čitavom tom periodu za što temeljitije podmlađivanje rukovodstva Partije koje je stasavalo i stasava u partijskom podmlatku SKOJ-u. Uvek je isticao veliko poverenje u naš omladinski savez i veliki entuzijazam kojim se on rukovodi u svojoj borbi za budućnost socijalizma-komunizma za koju je živeo i živi drug Mijović. Drug Mijović se ne povlači iz rada i aktvnosti Partije, već će s nesmanjenom posvećenošću, iako u ozbiljnim godinama, rame uz rame s novim rukovodstvom nastaviti s političkim radom i aktivnostima. Za komunistu nema penzije!\nNa mesto druga Mijovića, za novog Generalnog sekretara NKPJ s potpunom podrškom članstva izabran je drug Aleksandar Banjanac koji je do sada u Partiji obavljao dužnost Izvršnog sekretara.\nDrug Banjanac je dugogodišnji partijski aktivista, i jedan od predstavnika novije generacije komunista, marksista-lenjinista stasalih praktično u kapitalizmu, u mračnim vremenima tranzicije i postsocijalizma. Banjanac je deo plejade mladih komunista koji su uprkos tim sumornim vremenima s velikim entuzijazmom i energijom, s otklonom apatiji i malodušnosti otpočeli novo razdoblje u borbi našeg naroda za socijalističku perspektivu, potpuno svesni realnih okolnosti u kojima se ta borba vodi i istog onog starog neprijatelja - kapitalizma protiv kog su se borile i prethodne genracije koje su utabale put kojim danas koračaju i naši mladi komunisti. Ti mladi komunisti su zaslužni za to što se kod nas danas na jedan nov način gleda na socijalizam i socijlističku perspektivu za koju se pre svih naša Partija zalaže.\nPre dužnosti Izvršnog sekretara Banjanac je bio na funkciji Prvog sekretara SKOJ-a od 2009. pa sve do pred kraj 2013. Taj period je obeležio novi kurs u radu omladinske organizacije NKPJ kada je tempo rada i broj aktivnosti drastično uvećan, i kada se naša omladinska organizacija profilisala kao važna omladinska aktivistička snaga na levici koja je time u velikoj meri opravdala slavno ime SKOJ-a koje ponosno nosi.\nBanjanac je skroman i srdačan drug s velikim strpljenjem i posvećenošću u radu, koji je imao do sada zapaženih organizacionih doprinosa u ukupnom radu Partije. Takođe, nosi značajne individualne zasluge za ostvarivanje i unapređenje saradnje s mnogim saveznicima u našoj borbi, poput saradnje s različitim društvenim organizacijama i inicijativama, sindikatima i pojedincima. Istaknućemo unapređenje saradnje sa Subnorom, Beogradskim forumom za svet ravnopravnih, brojnim sindikatima, u prvom redu s USS Slogom, i s drugima s kojima je Partija ostvarila zapaženu saradnju. Bio je učesnik i govornik na tribinama, forumima i drugim skupovima s temama vezanim za antiimperijalističku borbu, socijalna pitanja, omladinska i studentska pitanja i drugo.\nAleksandar Banjanac je autor brojnih tekstova, članaka i partijskih saopštenja, objavljenih u partijskim medijima, štampanim u Glasniku SKOJ-a i partijskom organu Novi komunist za koji piše od 3. broja, a čiji je od prošle godine i glavni i odgovorni urednik. Više njegovih tekstova i intervjua je objavljeno u inostranim marksističko-lenjinističkim medijima u Rusiji, Ukrajini, Grčkoj, Španiji, Austriji, Južnoj Africi i drugde.\nDrug Banjanac je bio delegat Partije i SKOJ-a na više važnih međunarodnih skupova među kojima se izdvajaju: Festival omladine i studenata u Južnoj Africi 2010. godine, Skupština Svetske federacije demokratske omladine u Lisabonu u Portugaliji 2011. godine, sastanak komunističkih i radničkih partija Balkana u Solunu u Grčkoj 2009. godine, sastanci Međunarodnog komunističkog pokreta - u Johanesburgu u Južnoj Africi2010., u Bejrutu u Libanu2012., u Lisabonu u Portugaliji 2013., kao i na poslednjem 2016. u Hanoju u Vijetnamu.\nDrug Banjanac je rođen i živi u Beogradu, ima 34 godine, zaposlen je kao radnik u turizmu, po obrazovanju je etnolog i antropolog, govori nekoliko stranih jezika.\nPosle prigodnih govora bivšeg i novoizabranog Genralnog sekretara nastvalio se s radom Kongresa. Reizabrani su Centralni komitet i Sekretarijat Partije u kojima je došlo do neznatnih izmena u odnosu na prethodni 4. kongres, pročitan je i analiziran finasijski izveštaj i usledile su diskusije po raznim pitanjima.\n5. vanredni kongres NKPJ je okončan u dobroj i entuzijastičnoj atmosferi demonstriranog jedinstva i drugarstva koje se konkretizovalo čestikama upućenim od strane svih delegata Kongresa novoizabranom Generalnom sekretaru – drugu Aleksandru Banjancu.


► U olujnom ciklonu u Zimbabveu poginula najmanje 31 osoba\nSrednja škola "Čarls Lvanga" u planinskom okrugu Čimanimani je zatvorena, a vojska evakuiše 200 pogođenih, saopštilo je Odeljenja za civilnu zaštitu, javio je danas britanski Bi-Bi-Si (BBC).\nViše od 100 kuća je oštećeno u istoimenom gradu koji je odsečen od ostatka Zimbabvea od juče, saopštilo je ministarstvo informacija.\nBBC navodi da se još 71 osoba vodi kao nestala i očekuje se da će broj žrtava porasti kada budu poznate razmere štete u udaru ciklona Idai.\nJoš tri osobe je odnela bujica kada je vozač autobusa pokušao da pređe plavnu reku.\nU provinciji Manikalend uz granicu sa Mozambikom, olujno nevreme dovelo je do prekida snabdevanja strujom i komunikacija i odnelo najmanje 21 ljudski život.\nU Zimbabveu je proglašeno vanredno stanje u pogođenim područjima.\nIsti ciklon pogodio je Mozambik četiri dana ranije, gde je duvao vetar jačine do 177 kilometara na sat, kiše su izazvale klizište i prekid u snabdevanju električnom energijom više od 500.000 stanovnika u lučkom gradu Beira.


Moguće produženje roka setve jarih žita u Jablaničkom okrugu - Agromedia\nVesti » Moguće produženje roka setve jarih žita u Jablaničkom okrugu\nOptimalni rok setve pšenice i drugih jarih žita tokom ove godine je 20. oktobar. Međutim u leskovačkoj Poljoprivrednoj savetodavnoj stručnoj službi mišljenja su da će taj rok biti produžen do kraja oktobra.\n„Ukoliko poljoprivrednici iz leskovačkog kraja ne stignu sa setvom do kraja meseca setva će se bez problema produžiti i do 15. novembra, izborom semena pšenice kraće vegetacije. Potrebno je prvo zasejati ječam i druge jare useve, zatim pšenicu sa dužom vegetacijom sve dok vremenski uslovi to dozvole, onda krenuti sa usevima sa kraćom vegetacijom“, naglasila je za lokalne medije Jelena Stojiljković, samostalni savetnik za ratarstvo i povrtarstvo u leskovačkoj PSSS, tamošnjeg Zavoda za poljoprivredu.\nČak 1000 hektara više pod strnim žitom ove godine u Jablaničkom okrugu\nNa području Jablaničkog upravnog okruga ove jeseni pod strnim žitom biće zasejano oko 17 hiljada hektara, što je oko hiljadu hektara više u odnosu na predhodnu godinu. Zbog opšte krize, izazvane pandemijom, porasli su i troškovi nabavke mehanizacije, đubriva i semena što će značajno uticati na budžet domaćinstava u Jablaničkom okrugu koji su se opredelili za uzgoj ratarskih kultura, saznajemo u Regionalnom zadružnom savezu, koji posluje pri leskovačkoj Regionalnoj privrednoj komori za Jablanički i Pčinjski upravni okrug.\nStručnjaci koje smo kosultovali ovim povodom značajno umanjenje troškova setve vide u đubrenju oranica stajnjakom a po potrebi treba izvršiti kalcifikaciju zemljišta uz dodatak mineralnog đubriva.\nagro1 Jablanički okrug Jesenja setva pšenica PSSS Setva Pšenice\nA u proleće će sejati ozime kulture… Mašala


Beogradski karneval brodova 28. avgusta na Sava promenadi - MediaSfera\n„Budi kao reka”, poručiće u subotu, 28. avgusta svojim posetiocima 16. Beogradski karneval brodova na kome će se, posle godinu dana pauze zbog korone, ponovo održati živopisni i čuveni defile plovilica na Sava promenadi, saopštili su organizatori.\nTuristička organizacija Beograda ovog leta organizuje Beogradski karneval brodova na delu reke Save od Tramvajskog mosta do mosta Gazela, gde posetioce očekuje bogat program na vodi i obali.\nMuzički nastupi poznatih izvođača, koncerti za decu, edukativne i zabavne radionice, kao i profesionalni animatori i ljudi na štulama, i ove godine biće neizostavni deo programa Karnevala brodova kojim se simbolično skreće pažnja na beogradske reke i obale.\nProgram počinje u 16.30 defileom Policijskog orkestra, mažoretkinja iz Bele Crkve i vitezova Udruženja Svibor. Uslediće koncert za decu na kom nastupaju naši poznati kantautori Leontina, Jelena Tomašević i Tijana Dapčević koji će uz dečiji hor „Čarolija“ izvesti hitove sa festivala Dečije beogradsko proleće.\nCentralni deo događaja, svečana povorka dekorisanih plovila, počeće u 18.30 i kretaće se uzvodno od Brankovog mosta do kraja Sava promenade. Sva plovila učestvuju u izboru za najlepše dekorisan brod, a pobednike očekuju vredne nagrade.\nKao najava spektakularne operske predstave „Karmen“ koju će premijerno 4. septembra izvesti naši najbolji operski pevači, posetioci Karnevala brodova će imati posebnu priliku da čuju deo numera ovog slavnog dela.\nUslediće večernji koncert grupe Texas Flood, predvođene Nenadom Zlatanovićem, koji je stekao reputaciju jednog od vodećih gitarista u Srbiji nastupajući sa svetski slavnim imenima i značajnim rok i bluz muzičarima.\nTokom manifestacije, u prostoru TC „Galerija Belgrade“ mališani mogu učestvovati u kreativnoj radionici Dečijeg kulturnog centra „Budi kao reka“ i da inspirisani rekom, brodovima, i likovima iz bajki izrađuju maske. Na istom mestu, savetovalište Bebiron biće na raspolaganju budućim i mladim mamama za sva pitanja veѕana za roditeljstvo.\nPosetioci na šetalištu će se zabaviti uz performere i ljude na štulama Cirkusfere, organizacije za razvoj savremenog cirkusa, umetničke animacije, savremenog i uličnog teatra koja okuplja multidisciplinarne umetnike, a uživaće i u Venecijanskom karnevalu koji priređuje TC „Galerija Belgrade“ i Belgrade Waterfront.\nNa Karnevalskom bazaru, posetioci će moći da kupe domaće organske proizvode, zdravu hranu, kao i umetnine, dizajnirani nakit, suvenire i različite unikatne proizvode domaće izrade.\nTagovibeograd karneval brodova reka Sava\nKako sistem kućne bezbednosti štiti od stresa?


ZAKON O ZAŠTITNIKU GRAĐANA: Izveštaj sa Mišljenjem TAIEX-a povodom najavljenih izmena Zakona\nU okviru Ekspertske misije TAIEX-a posvećenoj zakonodavnom okviru koji uređuje rad Zaštitnika građana sačinjeno je Mišljenje povodom najavljenih izmena Zakona o Zaštitniku građana ("Sl. glasnik RS", br. 79/2005 i 54/2007). Misija je organizovana u saradnji sa Ministarstvom državne uprave i lokalne samouprave 28. i 29. marta 2017. godine. Izveštaj o poseti sa odgovarajućim mišljenjima sačinili su eksperti Tone Dolčič i Ivan Šelih, zamenici Ombudsmana Slovenije.\nEksperti su u izveštaju naveli da je cilj posete ekspertske misije bio određivanje potrebe za eventualnim izmenama i dopunama propisa koji uređuju rad Zaštitnika građana Republike Srbije, radi jačanja institucije Zaštitnika građana, pravne snage njegovih odluka i saradnje sa drugim institucijama.\nOni su u tom dokumentu ocenili da je rad Zaštitnika dobro prihvaćen među građanima i da sve više stiče priznanje, međutim, da postoje određena sporna pitanja u odnosima između Zaštitnika građana i zakonodavca. Utoliko je važnije da odnosi između Zaštitnika građana i Narodne skupštine budu definisani zakonom, kao i Poslovnikom, što bi moglo da spreči aktuelnu situaciju da Narodna skupština (a takođe nijedno od njenih radnih tela) uopšte ne raspravlja o godišnjim izveštajima Zaštitnika građana, piše između ostalog u zaključcima izveštaja.\nIzvor: Vebsajt Zaštitnika građana, 02.06.2017.


Tramp i trgovinske tarife: velike laži zasnovane na malim istinama « Pavle Bašić 帕夫莱·巴希奇\nTramp i trgovinske tarife: velike laži zasnovane na malim istinama\nPredsednik SAD tvrdi kako želi da podrži „plave kragne“, odnosno proizvodne radnike – ali ta ideja uskoro je zabasala u more iskaza bez valjane potpore u realnosti.\nAmerički predsednik Donald Tramp verovatno je dosad najbolje upućena prva glava Amerike kada je reč o “veštinama” uz pomoć kojih se postiže da neki lični poslovni grehovi prerastu u pobedu, dok svi drugi, kao gubitnici, veličanstveno padaju.\nNjegov lični poslovni plan je oduvek uključivao gomilanje ogromnih deficita i dugova, pre nego što je pronašao način da ih istovari na leđa drugih – uglavnom na svoje zaposlene i poverioce.\nAmerički predsednik je polovinom marta uveo tarife na uvoz čelika i aluminijuma. Zapažanje, da je to učinio zato što je zabrinut zbog američkog trgovinskog deficita, potopivši se u moru izjava koja ne prikazuju istinito stanje stvari, uz manjak kredibiliteta za davanje takvih izjava – izjava jednog biznismena, a danas predsednikana biznismena tako, uzgred, intenzivno opuštenog zbog svog bankovnog računa koji je zabrazdio „u crveno“.\nČinjenica je da se Donald Tramp samo pretvara kako brine o trgovinskom deficitu. A istorija ekonomije je na njegovoj strani. Od sredine sedamdesetih, Sjedinjene Države prerastaju u prvu supersilu u istoriji koja je uspela da masovno podstakne svoju globalnu hegemoniju nad… sopstvenim, rastućim trgovinskim deficitima A kako je, usotalom, Amerika plaćala i danas plaća ovakve svoje sve veće deficite? Pa, tako što održava kapacitet Volstrita i određenih visoko-tehnoloških industrija da deluju kao magnet koji ovoj zemlji donosi znatan deo inostranih zakupa i profita.\nTramp tvrdi da je Amerika žrtva nepravične trgovine i da su njegove tarife neophodne za podršku industrijskim radnicima. Njegovi kritičari sa liberalnog krila očajavaju, ukazujući na gubitak težine „mrtvog tereta“ i pretnju trgovinskim ratom, koji ove tarife predskazuju. Još jednom, na obe strane američke politike dominira javna rasprava o velikim lažima zasnovanim na malim istinama. (Dead weight, u finansijama: Stepen u kojem je neposredni uticaj povećanja ili smanjenja poreza (ili subvencija) smanjen njegovim posrednim efektom. Na primer, korigovanjem poreza kojim će vlada povećati svoje prihode; ovo, međutim, takođe može dovesti i do osipanja kompanija i biznisa, što bi, opet, kao povratni udarac, moglo imati negativan uticaj po državne finansije).\nMala istina je to što se – ah, pa da – neki poslovi u nekoliko američkih livnica koje budu opstale – mogu sačuvati samo na neko (kratko) vreme; tačno je da će za američke potrošače postojati neki gubici, koji će sada, po uvođenju tarifa, više plaćati za automobile i druge proizvode od metala; tačno je i da je porasla verovatnoća za rasplamsavanje trgovinskog rata. Pa ipak, velika je laž je da su to problemi zbog kojih bi trebalo izgubiti dobar san.\nAko se baci pogled na 375 milijardi dolara – što je kineski trgovinski suficit sa Sjedinjenim Državama – može se uočiti neugodna činjenica, naime, da više od polovine ovog kineskog suficita potiče upravo od profita – američkih korporacija (spomenimo samo Apple kao jedan od mnogih) – koji je trenutno možda najslavnija američka robna marka čiji se proizvodi napravljeni u Kini prebacuju „na tezgu“ svojim kupcima u Americi – dok kanališu svoj profit kroz mrežu poreskih rajeva. Takođe, većina preostalog kineskog viška potiče od vlastitih ograničenja Vašingtona o prodaji hi-tech opreme kineskim kompanijama koje su spremne da učine sve kako bi je se domogli. I dok je “nacionalna bezbednost” tek jedan izgovor, pravi razlog, u većini slučajeva, leži u težnji da se kineski inženjeri i tehnolozi spreče u kopiranju dotičnih patenata.\nTramp je tako očigledan. Međutim, ovde je u pitanju jedna igra koja traje već poduže: američki tehnološki giganti, farmaceutski giganti i, naravno, Volstrit, žele daTrampove tarife na čelik i aluminijum budu „prvi udarac“ u dugoj kampanji za rušenje „Kineskih zidova“, u okviru kojih se kineske kompanije pojavljuju kao pravi konkurenti u industrijama u kojima se ostvaruju stvarni profiti: veštačka inteligencija, prava bazirana na intelektualnoj svojini i finansijske usluge.\nAntagonizacija i zauzimanje neprijateljskog stava prema najboljem poveriocu koji garantuje za američke dugove – a to je Kina – prerasta, međutim, u opasan potez. Naročito ako se to uradi u ime najbogatijih američkih korporacija i to u momentu kada su masovna smanjenja poreza u njihovu korist zahtevala proizvodnju daleko većeg federalnog duga. Ali, opet, s druge strane treba li uopšte da budemo iznenađeni ako predsednik, koji se toliko uzdigao na krilima svojih grehova, bude srušen upravo sopstvenom ohološću?\nJuna ove godine, ekonomista Janis Varufakis objasnio je kako Trampov trgovinski rat ima za cilj podizanje Volstrita i radi daljeg ostanka Amerike u globalnoj finansijskoj “igri”. Čitav video ovog govora možete pogledati ovde:\n← Nomofobija – bolest modernog doba\nPrivatni avioni – prvi put „in“ od krize iz 2008. →


Vesti online / Vesti / Svet / Gaido poziva na uvođenje oštrijih sankcija Venecueli\nLider venecuelanske opozicije Huan Gaido rekao je u intervjuu za nemački list "Špigl" da evropske države treba da pojačaju finansijske sankcije Venecueli.\n- Oni (Evropljani) treba da pojačaju finansijske sankcije protiv režima - rekao je Gaido u intervjuu "Špiglu".\n"Međunarodna zajednica treba da spreči da se novac Venecuelaca koristi za eliminaciju onih koji kritikuju režim i predstavljaju starosedelačke narode", smatra on.\nGaido je navodi da je Venecueli potrebna humanitarna pomoć. On smatra da se kriza može rešiti dijalogom.\nPredsednik Venecuele Nikolas Maduro ranije je optužio opoziciju zemlje i američke vlasti da žele da napadnu zemlju i započnu rat za prirodne resurse.


Tuzlanski kanton prvi u FBIH sa projektima zaštite zraka\nVlada TK je dala saglasnost na Program raspodjele namjenskih sredstava Ministarstva prostornog uređenja i zaštite okolice za 2014. godinu.\nVlada je donijela Odluku o davanju saglasnosti na Program raspodjele kapitalnih izdataka Ministarstva prostornog uređenja i zaštite okolice za 2014. godinu. Prihode predstavljaju sredstva dosuđena Presudom Općinskog suda u Tuzli (zatezne kamate) prema tužbi koju je pokrenulo Ministarstvo na temelju Odluke o visini naknade za zagađenje zraka iz termo-energetskih objekata. Strukturu planiranih sredstava čine sredstva po Presudi Općinskog suda u Tuzli u iznosu od 6.682.303,29 KM. Općine Tuzla, Lukavac i Živinice dobit će 85 % sredstava dok će preostalih 15 %, odnosno nešto više od milion KM, biti raspodijeljeno izmedju 12 općina TK. Vlada TK dala je saglasnost na odluke o utvrđivanju uslova, kriterija i postupka za raspodjelu namjenskih sredstava iz ekoloških naknada i kapitalnih izdataka Ministarstva prostornog uređenja i zaštite okolice.


Previše radnika u Srbiji gubi život na poslu - Ozonpress :: internet portal\nTag: radnici, solidarnost, životi\nDanas su poginula dva radnika obavljajući svoj posao u proizvodnoj hali kompanije Agrosava u Šimanovcima, dok je jedan povređen. U Srbiji nesreće na radnom mestu nisu retkost. Procenjuje se da godišnje na radu pogine više od 50 ljudi. To znači da svake sedmice jedan radnik ili radnica izgube život.\nSa druge strane, nadležni organi gotovo nikada ne procesuiraju odgovorna lica. Poslodavci često ne poštuju mere kojima bi osigurali bezbednost i zdravlje na radu. Inspekcija rada ne kontorliše na adekvatan način poslodavce. Nesigurni ugovori dodatno ugrožavaju položaj radnika koji se ustručavaju da prijave loše uslove rada kako ne bi izgubili posao kojim prehranjuju sebe i svoje porodice.\nZvanične statistike pokazuju da u Srbiji radnici rade najviše, a zarade su im među najnižim u Evropi. Srbija je odavno postala zemlja jeftine radne snage, ali i zemlja u kojoj radnice i radnici svojim zdravljem i životima plaćaju bogaćenje privatnih kompanija.\nPozivamo nadležne da ispitaju uslove rada u fabrici u kojoj su ljudi izgubili svoje živote. Ukoliko, kako to obično biva, poslodavac nije ispoštovao zahtevane mere kazne moraju biti brutalne. Takođe, kontrola bezbednosti i zdravlja na radu mora biti bolja kako se ove situacije ne bi ponavljale.\nSolidarnost će u sklopu koalicije MORAMO u narednim sedmicama ponuditi program kojim želimo naše višegodišnje iskustvo u sferi radnih prava da pretočimo u konkretne mere za poboljšanje položaja radnica i radnika u Srbiji.\nSolidarnost: Država da ulaže u stvaranje boljeg okruženja za život ljudi\nZlatno doba 25/01/2022 u 22:27 Odgovorite\nGube živote,za to što moraju da rade na dva radna mesta,da bi preživeli ali u celoj priči stradaju radnici.


AKTIVNOSTI PROGRAMSKOG ODBORA ZA RADNO I SOCIJALNO ZAKONODAVSTVO, KOLEKTIVNO PREGOVARANJE I SOCIJALNI DIJALOG ZA 2019.GODINU\nBudući da je ubrzavanje procesa harmonizacije sa propisima Evropske Unije, jedan od osnovnih uslova za ulazak u EU, Sindikat će i dalje insistirati na ratifikaciji, ugrađivanju u nacionalno zakonodavstvo i doslednoj primeni konvencija, preporuka i direktiva MOR-a.\nProces redukcije prava zaposlenih, direktna je posledica neprihvatanja mnogih primedbi, predloga i sugestija sindikata o neophodnosti simultanog povezivanja i ostvarivanja ekonomske i socijalne efikasnosti tranzicionih procesa. Oblast radno - pravne zaštite zaposlenih nije zaokružena, jer nisu doneta sva značajna zakonska rešenja iz ove oblasti, npr: Zakon o štrajku, kao ni prateći zakoni neophodni za potpunu implementaciju Zakona o bezbednosti i zdravlju na radu – npr. Zakon o osiguranju od povreda na radu i profesionalnih bolesti radi obezbeđivanja naknade štete.\nStečena iskustva u dosadašnjoj praktičnoj primeni zakona iz ove oblasti, ukazuju na potrebu dalje dorade zakonskih rešenja, prvenstveno u domenu\nuspostavljanja ravnoteže između proklamovanih prava, obaveza i odgovornosti poslodavaca i zaposlenih, a posebno njihovog usklađivanja sa evropskim standardima.\nStalno prisutan pritisak međunarodnih finansijskih organizacija i udruženja stranih investitora da se često menjaju ova zakonska rešenja, posebno u cilju stvaranja što povoljnijih uslova za ulaganja, pojačava odgovornost sindikata da, kao odgovoran i kompetentan socijalni partner, ne dozvoli da te promene idu na štetu zaposlenih i da se usvajaju bez znanja, konsultacija i aktivnog učešća relevantnih predstavnika zaposlenih, kao što se događalo prilikom svake od mnogobrojnih izmena i dopuna zakona iz oblasti radnog i socijalnog zakonodavstva.\nImajući napred navedeno u vidu, a kada se u pitanju direktive Evropske unije u oblasti radnog prava, sindikati smatraju da pojedine direktive nisu u potpunosti implementirane, odnosno da je u pojedinim delovima nacionalno zakonodavstvo usklađivano sa odredbama koje se poklapaju sa stavovima države,\na ne i ostalih socijalnih partnera, te je stav sindikata da se se mora raditi na njihovoj istinskoj implementaciji.\nRevidirana evropska socijalna povelja u devet najznačajnijih socijalnih prava, uz pravo na rad, ubraja i pravo na socijalnu sigurnost i socijalnu pomoć, kao i pravo starijih lica na socijalnu zaštitu. Budući da je Republika Srbija preuzela obaveze vezane za svih devet socijalnih prava iz tzv. ''tvrdog jezgra'' Povelje, sindikati očekuju da se i u praksi, posebno kod zakonskog regulisanja socijalnog sektora, ponaša u skladu sa preporukama Povelje. Ova prava regulisana su i konkretnim konvencijama MOR-a i to, kao npr.: pravo na socijalnu sigurnost Konvencijom MOR-a br 102 o minimalnim standardima socijalne sigurnosti, a pravo na zaštitu u slučaju prestanka radnog odnosa Konvencijom 158 o otkazu radnog odnosa na inicijativu poslodavca. Republika Srbija je ratifikovala obe konvencije.\nU Republici Srbiji bi konačno trebalo da se shvati važnost kvalitetnog regulisanja prava iz radnog i socijalnog zakonodavstva, pravilna primena propisanih normi i pravovremeno i efikasno sankcionisanje njihovog kršenja.\nShodno iznetom u cilju realizacije napred navedenih konstatacija i argumenata predviđene su sledeće mere i aktivnosti programskog odbora:\n▪ upoznavanje sa programom zakonodavnih aktivnosti Vlade i praćenje donošenja svih zakona iz oblasti radnog i socijalnog zakonodavstva;\n▪ zahtevati od Vlade da socijalni partneri budu uključeni u proces donošenja zakona od analize efekata primene i nepohonosti izmena i\ndopuna po do same izrade teksta nacrta zakona, jer ne žele da budu, kao\ndo sada, pokriće za ’’sprovođenje’’ socijalnog dijaloga i primene\nKonvencije 144 MOR-a;\n▪ izrada preporuke Vladi - predlagaču o neophodnosti poštovanja kompatibilnosti pravnog sistema i hijerahije propisa Republike Srbije, što formalno – pravno znači – npr. doneti prvo Zakon o radu,\npa tek onda Zakon o bezbednosti i zdravlju na radu; kao i da prilikom\ndonošenja jednog zakona treba sagledati i usaglasiti druge zakone neophodne za postizanje kvalitetne implementacije i primene u praksi;\n▪ u cilju kvalitetne pripreme sindikata za donošenje Zakona o radu (sistemskog zakona u oblasti regulisanja radnih odnosa), treba sačiniti analizu efekata primene važećeg Zakona, probleme u\nprimeni i stavove sudske prakse, a zatim sačiniti strategiju sa smernicama za izmene i dopune određenih pravnih institua i njihovo usaglašavanje sa odredbama direktiva;\n▪ sačiniti analizu kolektivnog pregovaranja koja sadrži uočene probleme koji su konstatovani kao osnovna prepreka za zaključivanje Opšteg kolektivnog ugovora i posebnih kolektivnih ugovora, a zatim\npokrenuti inicijativu za zaključivanje Opšteg kolektivnog ugoora, a nakon njegovog stupanja na snagu i posebnih;\n▪ ponovno podneti inicijativu za formiranje sudova rada;\n▪ podneti inicijativu za ratifikaciju Konvencije 154. – o unapređenju procesa kolektivnog pregovaranja.\n▪ prestanak važenja zakona o zabrani zapošljavanja u javnom sektoru.\nČlan programskog odbora za radno i socijalno zakonodavstvo


Naslovna/VESTI/Na pumpama NIS-a podizanje gotovine Visa karticom\nUslugu su zajednički pripremili Naftna industrija Srbije, kompanija Visa i Banka Poštanska štedionica kako bi ispunili zahteve i očekivanja potrošača.\nZamenik generalnog direktora NIS-a Anton Čerepanov rekao je da je ta kompanija posvećena stalnom unapređenju kvaliteta usluga i proizvoda u svim segmentima poslovanja.\n“Naš cilj je da stvorimo novu vrednost i za kompaniju, ali i da odgovorimo na zahteve i očekivanja potrošača. Danas činimo još jedan korak ka tom cilju u saradnji sa kompanijom Visa uvodimo mogućnost podizanja gotovine na svim NIS Petrol i GAZPROM benzinskim stanicama. Ova usluga je još jedna potvrda uspešne saradnje koju ostvarujemo sa drugim našim partnerom Bankom Poštanska štedionica”, rekao je on.\nDodao je da je ovaj projekat samo jedan u nizu na kojima NIS radi da bi unapredio svoje usluge.\n“Mi ćemo istrajati na tom putu”, rekao je on.\n“Svi projekti koje plasiramo na ovom tržištu usmereni su na iskustvo klijenta koje će biti jednostavno, brzo i lako”, rekao je on.\nDodao je da je nova usluga samo jedna u nizu u okviru dugogodišnjeg partnerstva sa NIS-om.\n“Podizanje gotovine prilikom plaćanja je jako bitna usluga, naročito za delove zemlje gde mreža bankomata nije toliko razvijena. Tako omogućavamo korisnicima usluga Visa kartica, kao i korisnicima usluga NIS-a, da obave dve usluge odjednom”, rekao je on.\n“Rezultati te saradnje su više nego značajni i pokazuju posvećenost obe kompanije razvoju proizvoda i usluga, a sve na dobrobit potrošača”, rekla je ona.\nPodsetila je da su ta banka i NIS do sada već imali zajedničke projekte kao što su mogućnost podizanja gotovine DINA karticom, i mogućnost plaćanja mobilnim telefonom.\n“Od danas svi korisnici Visa kartice mogu da podižu gotovinu što je posebno značajno za područja gde nije dovoljno razvijena mreža bankomata”, rekla je ona.\nNIS je prva kompanija u Srbiji koja je uvela uslugu plaćanja uz podizanje gotovine kako bi potrošačima olakšala svakodnevne aktivnosti.\nPodsetimo, na NIS-ovim i Gasprom benzinskim stanicama već neko vreme je moguće podizanje gotovine DINA karticom, kao i plaćanje mobilnim telefonom, putem IPS QR koda, čiji je nosilac bila NBS.


Glavna železnička stanica u Beogradu zatvara se od 1.jula\nNaslovna VestiDijasporaZatvara se Glavna železnička stanica u Beogradu\nDijaspora Gradske vesti Privreda Srbija i region TurizamVesti\n16. juna 2018 u 09:17\nGlavna železnička stanica u Beogradu, posle 134 godina, biće zatvorena. Od 1. jula vozovi više neće saobraćati sa nje, saopštila je kompanija "Infrastruktura železnice Srbije".\n„Infrastruktura železnice Srbije“ najavila je da će od 1. jula ove godine u potpunosti obustaviti železnički saobraćaj na Glavnoj železničkoj stanici Beograd, što je šest meseci ranije nego što je najavljeno.\nPodsećamo, od 1. jula, ova stanica će prestati sa radom, a većina vozova biće već od 16. juna preusmerana na stanicu u Topčideru, kao i na stanicu Beograd-centar (Prokop).\nU zgradi dosadašnje železničke stanice biće Istorijski muzej Srbije. Zgrada stare Železničke stanica spolja će biti rekonstruisana novim fasadama, a iznutra će biti ispunjena istorijskim sadržajima. Ove godine počinje i potpuna rekonstrukcija Savskog trga na kome će biti postavljen spomenik Stefanu Nemanji, čime će taj trg postati pandan Trgu Republike i Beograd će dobiti drugi centar koji simbolično znači spuštanje grada na reke, saopštio je zamenik gradonačelnika, Goran Vesić. Iza stanice biće parking na nekoliko podzemnih nivoa, a iznad parkinga park sa fontanama.\nPoslednji voz za Bar sa Glavne železničke stanice Beograd ispraćen je 15. juna uz pesmu „A sad adio“.\nPrvi voz ka Baru iz Beograda krenuo je 30. maja 1976. godine, a samo dva dana ranije, tom prugom prošao je „Plavi voz“ u kome su se vozili Josip Broz Tito i njegova supruga Jovanka.\nGlavna železnička stanica u Beogradu izgrađena je 1884. godine, kada i prva železnička pruga u Srbiji, od Beograda do Niša. Prvi voz sa ove stanice krenuo je ka Zemunu uz dvorske počasti, 20. avgusta 1884. godine u 15 sati, a prvi putnici bili su kralj Milan, kraljica Natalija i prestolonaslednik Aleksandar Obrenović, na putu ka Beču.\nNa zgradi železničke stanice piše rimskim slovima MDCCCLXXXIV „Ova zgrada podignuta je 1884 god. u vreme kada Beograd broji 35480 stanovnika“.\nOsim vozova između Srbije i Crne Gore, od 1. jula svi međunarodni vozovi saobraćaće do železničke stanice „Beograd Centar“ (stanica Prokop), koja će biti i polazna stanica ovih vozova u suprotnom smeru. Reč je o dva voza iz Budimpešte, kao i po jednom vozu iz Beča, Ljubljane, Ciriha, Soluna i Sofije do Beograda i iz glavnog grada Srbije za Mađarsku, Austriju, Sloveniju, Švajcarsku, Grčku i Bugarsku.\nZa vozove u unutrašnjem putničkom železničkom saobraćaju, koji su do sada saobraćali preko Glavne železničke stanice Beograd, od 1. jula polazna i dolazna stanica biće „Beograd Centar“ u Prokopu.\nStanica Prokop povezana je sa 2 autobuske linije gradskog saobraćaja 34 (Senjak – Prokop – Pere Velimirovića) i kružnom linijom 36 (Prokop – Slavija – Glavna železnička stanica – Prokop).\nAustrija i srbija beograd beograd na vodi Glavna železnička stanica putovanje Srbija život u beču\nMetro u Beogradu: Izgradnja počinje 2020. godine


Niška televizija » Stravičan zločin u Velikoj Ivanči kod Mladenovca\nStravičan zločin u Velikoj Ivanči kod Mladenovca\nObjavljeno 09.04.2013. 16:31\nLjubiša Bogdanović je utorak rano ujutru u Velikoj Ivanči kod Mladenovca iz vatrenog oružja ubio trinaest osoba u pet kuća, pokušao da ubije suprugu i sebe, a lekari Urgentnog centra se bore za njegov i život njegove supruge.\nDirektor policije Milorad Veljović izjavio je da je ubistvo 13 osoba u Velikoj Ivanči najverovatnije počinio Ljubiša Bogdanović (60), da motivi tog zločina nisu poznati i da je patrola policije sprečila dalja ubistva dolaskom na lice mesta.\n„Ovakvu tragediju nikada nismo imali u Srbiju i zato treba utvrditi motiv i šta je ovog čoveka navelo da na spavanju ubije ovoliko ljudi“, rekao je Veljović novinarima.\nOn je precizirao da su sva lica ubijena na spavanju iz pištolja CZ 88, da se za sada ne zna šta je motiv i da bi se, najverovatnije, ubistva nastavila da ga na neki način patrola policije nije sprečila kada je stigla na lice mesta.\nVeljović je novinarima okupljenim u Velikoj Ivanči rekao da je Bogdanović u tom selu ubio 13 osoba, u pet sati ujutru i da se u Urgentnom centru u Beogradu za život bore dve osobe.\nVeljović je istakao da Bogdanović nije bio poznat policiji od ranije, da je učestvovao na ratištu 1991. gpdine u Slavoniji i da policija još ne raspolaže informacijama da li je imao psihičkih problema. (Tanjug)\nKamenovane Gradska uprava i Kancelarija edikta\nUbijen mladić u centru Niša


NAGRADA TIER 1+ za 2019 - New Age 5+ School škola stranih jezika Zrenjanin\nNAGRADA TIER 1+ za 2019\nSa zadovoljstvom vas obaveštavamo da smo zahvaljujući rezultatima koje su naši kandidati postigli, rekordnom broju polaznika koji polažu Cambridge ispite, kao i dugotrajnoj saradnji sa Britanskim savetom, počastvovani izuzetnim uspehom i nagradom. Nagrađeni smo prestižnom nagradom TIER 1+ za 2019 godinu i time se pozicionirali kao jedina škola U Srbiji sa ovom nagradom.\nOvaj uspeh za nas predstavlja podstrek da se u ovoj godini još više trudimo i napredujemo – jer to našim polaznicima donosi povoljnosti u finansijskom smislu. Svi Cambridge ispiti se, zbog našeg jedinstvenog statusa, prijavljuju po povlašćenoj ceni – uz popust od 30%.\nHvala našim polaznicima i želimo im još više uspeha u ovoj godini!


Vučić: Boriću se za svoju zemlju\nU Briselu se sutra, po drugi put za manje od sedam dana, sastaju srpska i prištinska delegacija, predvođene premijerom Aleksandrom Vučićem i Isom Mustafom kako bi nastavile dijalog o nerešenim krupnim pitanjima.\nIrinej: Srbija bez Kosova i Metohije nije Srbija\nNjegova svetost patrijarh srpski Irinej poručio je da je Kosovo i Metohija srpska zemlja sve dok je tamo srpskih svetinja i naslednika palih velikomučenika.\nU Briselu neće biti lako,ali idemo sa dobrom verom\nPremijer Srbije Aleksandar Vučić izjavio je danas da predstojeći razgovori u Briselu neće biti ni laki, ni jednostavni, da naša delegacija na dijalog uvek ide sa dobrom verom i nadom u rešenja, mada rešenja ne zavise samo od nas.\nRuski odgovor na britansku rezoluciju\nDelegacija Rusije u Ujedinjenim nacijama podelila je svim članicama Saveta bezbednosti nacrt svoje rezolucije o BiH, kao kontrapredlog britanskom dokumentu o Srebrenici, saznaju "Večernje novosti".\nSutra o amandmanima na Zakon o informisanju\nPoslanici Skupštine Srbije razmotriće sutra amandmane na izmene Zakona o javnom informisanju i medijima, koji predviđaju da je novi rok za privatizaciju medija u državnom vlasništvu 31. oktobar.\nOčekuje se konkretan napredak u dijalogu\nPredstavnici međunarodne zajednice očekuju od predsednika vlade Srbije Aleksandra Vučića i kosovskog premijera Ise Mustafe da tokom predstojeće runde briselskog dijaloga u ponedeljak ostvare konkretan napredak.\nKostić se nada da će Vidovdan proći bez incidenata\nPredsednik opštine Gračanica Vladeta Kostić izrazio je danas očekivanje da će Vidovdan proteći bez incidenata dodajući da je to dan sloge srpskog naroda i kada sve razlike treba ostaviti po strani.\nOtvaranje Poglavlja 23 i 24 do kraja godine\nMinistarka bez portfelja zadužena za evropske integracije Jadranka Joksimović izjavila je danas da bi, u pregovorima o članstvu Srbije u EU, do kraja godine mogla da budu otvorena Poglavlja 23 i 24, što bi bio dodatan podstrek reformama u našoj zemlji.


Menja se urbanistički plan: Totalna rekonstrukcija zgrade Dnevnika - novi soliter od 12 spratova na mestu štamparije\nJedan od orijentira kako na Bulevaru oslobođenja, tako i celog Novog Sada\nSkupština grada bi na sednici u petak trebalo da donese odluku o izmeni urbanističkog plana kako bi se na lokaciji Dnevnika gradila dvanaestospratnica, saznaje 021.rs.\nU odluci koja ide pred odbornike se navodi da se plan menja "u skladu sa zahtevima i potrebama korisnika prostora, a u svrhu stvaranja uslova za realizaciju planirane namene". Navedeno je da se radi o površini od 8.600 kvadrata zemljišta na kojem se nalaze poslovna kula Dnevnika od 10 spratova i nekadašnja štamparija od dva sprata, sa još nekoliko pomoćnih objekata i trafostanicom.\n"U skladu sa planovima investitora, planiraće se realizacija poslovnog i stambenog kompleksa spratnosti do 3Po+P+M+12. Za namenu poslovanja planiraće se stepen zauzetosti od 51 odsto, a stanovanje 49 odsto površine kompleksa", navodi se u predlogu odluke, prenosi 021.rs.\nU samom aktu koji ide pred odbornike nije objašnjeno šta će se desiti sa sadašnjom zgradom Dnevnika koja je od gradnje 1964. godine jedan od orijentira kako na Bulevaru oslobođenja, tako i celog Novog Sada.\nMeđutim, 021.rs saznaje da se planira totalna rekonstrukcija postojeće zgrade Dnevnika, dok bi na mestu štamparije trebalo da bude izgrađen Galensov soliter od 12, ali realno od 13 spratova jer ima i dodatnu etažu u vidu mansarde.\nbulevar nekretnine Novi Sad


RADIONICA O ZNAČAJU ČLANA 24. UN KONVENCIJE I INKLUZIVNOM OBRAZOVANjU :: Semberija INFO ::\nRADIONICA O ZNAČAJU ČLANA 24. UN KONVENCIJE I INKLUZIVNOM OBRAZOVANjU\nKoalicija organizacija osoba sa invaliditetom grada Bijeljine ,,Kolosi“ organizuje radionicu o značaju razumijevanja Člana 24. UN Konvencije o pravima osoba sa invaliditetom i inkluzivnom obrazovanju u četvrtak, 25. jula u Centru za kulturu.\nRadionica je prilika da se predstavnici Koalicije ,,Kolosi“, zajedno sa ostalim predstavnicima civilnog društva, kao i sa predstavnicima javnih institucija i Gradske uprave grada Bijeljine, upoznaju o značaju razumijevanja Člana 24. UN Konvencije o pravima osoba sa invaliditetom i preporukama i komentarima UN Komiteta za praćenje primjene UN Konvencije koje je država Bosna i Hercegovina dobila na taj član.\nRadionicu će voditi treneri Koalicije ,,Kolosi“, a pred učesnike prvo će izaći defektolog Ranko Rankić koji će govoriti na temu ,,Inkluzivno obrazovanje, od teorije do prakse u defektološkom radu i aktuelni pristup kvalitetnoj inklziji“. O Članu 24. UN Konvencije i razvoju sposobnosti osoba sa invaliditetom do potpunog potencijala govoriće predsjednica Humanitarnog udruženja žena ,,Arta“ Radmila Simić, a psiholog Ivana Stevanović o tome kako omogućiti osobama sa invaliditetom učenje životnih i socijalnih vještina za jednako učešće u obrazovanju i u zajednici. O radu i obuci nastavnika, uključujući i one sa invaliditetom, te stručnjaka i osoblja koje rade na svim nivoima obrazovanja za podršku osobama sa invaliditetom, govoriće Tanja Milinković, predsjednica Udruženja žena sa invaliditetom ,,Impuls“.\nModerator ove radionice, koja se realizuje u sklopu MyRight programa zajedničkih aktivnosti koalicija organizacija osoba sa invaliditetom 2018- 2021, je Milorad Jović, sekretar Koalicije ,,Kolosi“.\nKonvencija o pravima osoba sa invaliditetom je međunarodni ugovor o ljudskim pravima Ujedinjenih naroda koji ima za cilj zaštitu prava i dostojanstva osoba sa invaliditetom.\nStranke potpisnice Konvencije dužne su da promovišu, štite i osiguraju potpuno uživanje ljudskih prava osobama sa invaliditetom i osigurati im punu jednakost pred zakonom.\nTekst Konvencije usvojila je Generalna skupština Ujedinjenih naroda 13. decembra 2006. godine, a otvorena je za potpisivanje 30. marta 2008. godine. Nakon što je Konvenciju ratifikovala 20. stranka, stupila je na snagu 3. maja 2008. godine.\nBosna i Hercegovina je 2010. godine ratifikovala UN Konvenciju o pravima osoba sa invaliditetom, te usvojila EU standarde po kojima uzrok invalidnosti nije kriterij za određivanje prava na zaštitu i naknade.\nRatifikacijom Konvencije BiH se obavezala na usklađivanje domaćeg zakonodavstva, odnosno izjednačavanja prava svih osoba sa invaliditetom, bez obzira na uzrok nastanka invaliditeta.


Ministarstvo zdravlja - Dnevni list Danas\nPočetna » Ministarstvo zdravlja » Page 3\nLončar: Potrebno je da boljitak osete i zdravstveni radnici i pacijenti\nMinistar zdravlja Zlatibor Lončar izjavio je danas da će reforma zdravstvenog sistema u Srbiji biti gotova tek kada boljitak osete i zdravstveni radnici i pacijenti.\nKako kontrolisati HIV infekciju\n„U svakom od 25 instituta i zavoda za javno zdravlje na teritoriji Srbije kao i zavoda za zaštitu studenata u Beogradu, omogućeno je tokom cele godine dobrovoljno, poverljivo i anonimno testiranje i savetovanje na HIV koje je besplatno“, rekla je doktorka Vesna Knjeginić ispred Ministarstva zdravlja Srbije.\nPiše: M. Gogić 8. 10. 2019.\nPre samo nekoliko dana Ministarstvo zdravlja Srbije nas je na svom sajtu prijatno iznenadilo informativnim tekstom i veličanstvenom fotografijom nove saobraćajnice kojom se povezuje kompleks Kliničkog centra Srbije, preko Ulice Franša D’ Eperea sa auto-putem, baš kod zgrade Hitne pomoći.\nPiše: Miro Urošević 19. 7. 2019.\nKomisija bi delovala pri Ministarstvu zdravlja i bavila bi se usamljenošću i štetama koje ta pojava nanosi društvu.\nPiše: Al Jazeera Balkans 6. 5. 2019.\nViše od 17.000 građana obavilo preventivne preglede\nTokom akcije „Dan otvorenih vrata zdravstvenih ustanova“ više od 17.000 građana obavilo je preventivne preglede, piše portal B92.


Raspisan javni poziv za pilot superklastere - Rebelgrade\nPočetna » Oglasna tabla » Raspisan javni poziv za pilot superklastere\nProjekat Srbija Inovira, koji realizuje ICT Hub uz podršku Američke agencije za međunarodni razvoj (USAID), objavio je start rada na stvaranju prvog superklastera u Srbiji i to objavljivanjem javnog poziva zainteresovanim konzorcijumima u okviru projekta stvaranja prvog superklastera u Srbiji.\nSuperklasteri predstavljaju modele zajedničkog rada i razvoja gde različiti subjekti sarađuju na inovativnim projektima. Кompanije, startapovi i naučne institucije imaju priliku da se udruže i do kraja februara 2022. godine konkurišu za prvi pilot Superklaster projekat u Srbiji.\nU pilot superklasterima učestvuju četiri oblasti: visoka tehnologija u poljoprivredi i industriji hrane, gejming okruženje i virtuelna realnost, web3 i blokčejn tehnologije, kao i napredna rešenja u medicinskoj tehnologiji i biotehnologiji.\nOčekuje se da četiri pilot superklastera započnu sa radom u proleće 2022. godine. Na osnovu rezultata, biće odabran onaj sa najvećim pojedinačnim potencijalom, koji će tokom 2023. godine postati prvi srpski superklaster.\nPobednički superklaster će dobiti značajnu pomoć za što bolje pozicioniranje na tržištu, a konačni cilj je da 2025. godine postane samoodrživ u celosti.


BANJALUKA: U kamionu pronađeno beživotno tijelo – Banjaluka Danas\nBANJALUKA: U kamionu pronađeno beživotno tijelo\nPoliciji u Banjaluci danas poslije podne prijavljeno je da je u kamionu pronađeno beživotno tijelo, saznaje Srpskainfo.\nNezvanično saznajemo da se radi o vozaču kamiona jedne banjalučke špedicije.\nDanijela Mučibabić, portparol Policijske uprave Banjaluka, izjavila je da je slučaj policiji prijavljen oko 15.50 časova.\n– Policiji je prijavljeno da se na parking prostoru carine u teretnom vozilu nalazi beživotno tijelo – izjavila je portparol PU Banjaluka.\nU toku je uviđaj, a o svemu je obaviješten i dežurni tužilac Okružnog javnog tužilaštva Banjaluka.


"Trenutno nam je primarni cilj da osvojimo Superkup. Pre dve godine nismo iskoristili šansu protiv Zenita, pa verujem da ćemo to ispraviti protiv Spartaka. Čeka nas možda trenutno i najbolji tim u Rusiji, sa odličnim stručnjakom na klupi. U Premijer ligi moramo da ispravimo ono što nismo uspeli prošle, a to je da zauzmemo neko mesto koje vodi u Evropu. Čeka nas teška sezona jer igramo Ligu Evrope, gde je cilj da prođemo grupnu fazu i potom što dalje možemo", naglasio je Pejčinović.\nOvaj 29-godišnji fudbaler je u Moskvu stigao iz Nice 2014. godine i od tada je sa Lokomotivom osvojio dva Kupa Rusije.\n"Ne mogu da kažem koji mi je draži, ali je veselje posle prvog bilo mnogo većeg obima i pamtiću ga dugo. Nadam se da će se kolekcija uvećati već 14. jula", ističe Pejčinović.\nSrpski defanzivac je u prošloj sezoni pokazao da zna da bude veoma opasan iz drugog plana pošto je upisao dva gola i tri asistencije. Zbog toga, ali i pre svega odnosa prema obavezama je stekao status standardnog prvotimca.\n"Odnos sa Sjominom je isključivo profesionalan, kao i sa svim ostalim igračima. Uvek se trudim da dam sve od sebe na terenu. Treneri su to znali da prepoznaju i zato su imali maksimalno poverenje u mene", tvrdi Pejčinović.\nNašeg internacionalca ugovor sa Lokomotivom veže do leta 2018. godine, ali on kaže da trenutno ne razmišlja o drugim izazovima osim o onim koji ga čekaju ove sezone.\n"Trenutno sam fokusiran na obaveze koje nam predstoje u prvenstvu i Evropi. Za sada nema nikakve priče oko produžetka saradnje", otkriva Pejčinović.\nOn je tokom karijere, osim za Lokomotivu, igrao za Rad, OFK Beograd, Crvenu zvezdu, Hertu i Nicu. U dresu reprezentacije je upisao tri nastupa.


Marfijeva je ubijena u svom rodnom gradu Tulamoru u srednjem delu Irske u sredu dok je vežbala na popularnoj stazi na kanalu, preneo je Rojters.\nPolicija je saopštila da je napad na 23-godišnju učiteljicu verovatno bio slučajan i da je počinilac još uvek na slobodi.\nUbistvo je šokiralo zemlju i organizovano je oko 100 bdenja širom Irske i Severne Irske, kao i ispred dablinskog parlamenta gde je održan minut ćutanja u 16.30 časova, u vreme kada je Marfijeva otprilike napadnuta.\nLJudi su ostavljali cveće ispred kapija parlamenta, gde su im se pridružili političari, uključujući i premijera Majkla Martina.\nŠef Nacionalnog saveta žena, koji je organizovao glavno bdenje, rekao je da bes bez sumnje predstavlja prekretnicu u kampanji za okončanje muškog nasilja nad ženama.\nMartin je rekao da je vlada tokom prošle godine radila na nacionalnoj strategiji o porodičnom, seksualnom i rodno zasnovanom nasilju, čiji je središnji element nulta tolerancija na nasilje nad ženama.\nMALTRETIRAO SUPRUGU I PRETIO DA ĆE JE UBITI: Hapšenje kod Bogatića, policija kod muškarca pronašla i pušku!\n29. 12. 2021. u 20:00\nGODIŠNJE ZBRINU 50 ŽENA: U Sigurnoj kući u Novom Sadu pomoć tražilo 11.000 osoba\n20. 12. 2021. u 06:42\nIrska seksualno nasilje nasilje nad ženama


Prosječna plata u Srpskoj ni za pola korpe :: Dešavanja u Bijeljini ::\n17. May 2021. / 17:58\nProsječna plata u Srpskoj ni za pola korpe\nPotrošačka korpa za četvoročlanu porodicu u Republici Srpskoj u februaru ove godine koštala je 1. 902,07 KM, a prosječna plata u iznosu od 896 KM pokrivala ju je sa svega 47,11 posto, podaci su Saveza sindikata RS.\nNajviše prosječne neto zarade u februaru isplatene su u oblasti finansijske djelatnosti i osiguranja - 1.378 KM i bile su veće za 0,22 posto u odnosu na januarsku plaću, a najniže u građevinarstvu, svega 617 KM i manje su za 2,37 procenta.\nIz Sindikata upozoravaju da su niske prosječne neto plate u februaru ove godine primili zaposleni u oblasti umjetnosti, zabave i rekreacije, samo 640 KM, zatim radnici u ugostiteljstvu 643 KM, te zaposleni u administrativnim pomoćnim i uslužnim djelatnostima - 678 KM.\nProsječna isplatena februarska zarada radnika u djelatnosti saobraćaja i skladištenja iznosila je 683 KM te zaposlenih u trgovini 688 KM.\n"Navedene prosječne neto plate isplaćene prošlog mjeseca pokrivale su troškove sindikalne potrošačke korpe od 32,44 do 36,17 posto", upozoravaju sindikalci.\n"Iz navedenih podataka jasno je da je u RS potrebno što prije potpisati opći i granske kolektivne ugovore, te povećati plate i poboljšati životni standard svim radnicima, kako bi se smanjio trend odlaska mlade, radno sposobne, kvalifikovane radne snage", ponavljaju iz Sindikata.


Partizan - Jedan ''biser'' odlazi, drugog ne daju! - Sportske.net\nPartizan - Jedan ''biser'' odlazi, drugog ne daju!\nSve veće interesovanje je za mlade fudbalere Partizana ove zime, a jedan transfer je već praktično dogovoren.\nPartizan prodao Šaponjića?!Milinković otvorio dušu: "Sve se srušilo u trenu..."Partizan - 'Dvojac' na izlaznim vratimaFener ne odustaje, hoće Andriju pošto-poto!Bresano ne dolazi u Partizan\nKako smo preneli u nedelju, Ivan Šaponjić je na izlaznim vratima Partizana. On je već otputovao u Lisabon na potpisivanje ugovora sa Benfikom, što je u izjavi današnjem ''Sportu'' potvrdio njegov otac Milanko.\nMeđutim, umesto tri miliona evra, koliko se spekulisalo u startu, obeštećenje Partizanu iznosi 1.5 miliona, a mladi napadač bi sa Benfikom trebalo da potpiše ugovor na pet i po godina.\n''Biću srećan ukoliko se dogovore, jer mu je vreme da ide, pošto u Partizanu nije dobio očekivanu šansu. Nadam se da će u Benfiki pokazati koliko zaista vredi'', poručio je Šaponjićev otac u izjavi za ''Sport''.\nOstaje još neizvesno da li će 18-godišnji fudbaler po potpisivanju ugovora ostati u Lisabonu, ili će se vratiti u Humsku da kao pozajmljen igrač okonča sezonu u Partizanu. S obzirom da ni jesenas nije često dobijao priliku, a da se Partizan već oprostio od titule, ova druga opcija i ne deluje realno.\nIsti izvor navodi i da sa Zapada postoji sve ozbiljnije interesovanje za Sašu Lukića, 19-godišnjeg vezistu crno-belih koji je tokom jeseni kao starter odigrao nekoliko važnih mečeva za Partizan, kako u Evropi, tako i na domaćoj sceni.\nNjegove partije, očigledno, nisu ostale neprimećene, pa su interesovanje pokazali španska Sevilja i italijanski Torino.\nIpak, prema aktuelnim informacijama, na Lukića se u Partizanu najozbiljnije računa i na njegov odlazak u inostranstvo će se još sačekati.\nOno što navijače Partizana, naravno, najviše zanima, jeste da li će najbolji fudbaler crno-belih Andrija Živković ostati u Humskoj, ali po tom pitanju još uvek nema definitivnih informacija.


Kristin Lagard: Počastvovana sam - Sputnjik Srbija\n18:22 09 April 2020\nKristin Lagard: Počastvovana sam\n21:43 02.07.2019 (osveženo 21:10 06.07.2019) Preuzmite kraći link\nGeneralna direktorka MMF Kristin Lagard izjavila je večeras da je počastvovana imenovanjem na mesto predsednika Evropske centralne banke (ECB).\n„S obzirom na to, i uz konsultacije sa Odborom za etiku Upravnog odbora, odlučila sam da privremeno napustim fukciju generalne direktorke MMF-a, tokom perioda imenovanja“, navela je ona na svom profilu na Tviteru.\nLideri Evropske unije postigli su večeras dogovor o kandidatima koji će voditi EU, a to su dve žene: Francuskinja Kristin Lagard, na čelu ECB-a, i Nemica Ursula von der Lajen, na mestu predsednika Evropske komisije.\nUmesto Donalda Tuska, na mesto predsednika Evropskog saveta je imenovan Belgijanac Šarl Mišel, a za šefa evropske diplomatije imenovan je Španac Hosep Borelj, umesto Italijanke Federike Mogerini.\nEvropa, Kristin Lagard\n09/04 18:16 Vreme curi: Hoće li poljoprivrednici dobiti dozvole pre nego što nastupe pogubne posledice\n09/04 18:14 Milačić: Heroji Košara, Vaskrsom opet pobjeđujete /video/\n09/04 18:01 Vrednost rublje najviša u proteklih mesec dana\n09/04 17:53 Cena nafte raste u očekivanju sastanka OPEK+\n09/04 17:42 Putin: Rusija mora da preduzme adekvatne mere i osigura nacionalnu bezbednost


Gorko se kajem, o tome ću posle izbora – DnevniZurnal\nGorko se kajem, o tome ću posle izbora\nby admin 15/02/2022, 04:11 1.8k Views\nPredsednik Srbije Aleksandar Vučić je prilikom obilaska početka izgradnje brze saobraćajnice Šabac-Loznica, odbacio mogućnost susreta sa aktivistima koji kampuju pod prozorom njegove kancelarije, uz zahtev da se trajno zabrani iskopavanje litijuma i bora na teritorije cele Srbije.\n„Trudim se da razgovaram sa ljudima čija reč nešto znači, a sa onima koji su tu zbog sopstvene promocije i ni zbog čega drugog, ne vidim neki smisao. Ionako sam sam pogrešio oko nekih stvari, i o tome ću da govorim kada se izbori završe. Gorko se kajem zbog svojih političkih grešaka“, poručio je Vučić.\n“Tako da lepo im je. Ako treba da im pošaljem čaj, kafu, uvek ću to da uradim, nije problem. Ali nemojte da se ljutite, za mene je to da radim za narod u Mačvi, Podrinju i Jadru mnogo, mnogo važnije nego da nečiju političku sujetu gradim ili da političkim sujetama nekakvih samoproklamovanih lidera ispunjavam želje”, kazao je Vučić.\nManojlović je tom prilikom rekao i da su ljudi koji kampuju ispred Predsedništva ostavli svoje porodice, imanja i stoku kako bi zaštitili svoj zavičaj, dok “predsednika koji danonoćno radi” već četiri dana i tri noći nema da ih primi.\n“Mešao sam se u izbor samo prvih 20 kandidata”\nVučić je rekao i da se “mešao” u izbor samo prvih 20 kandidata na listi SNS-a za parlamentarne izbore, i da su imena tih kandidata jedina koje je pročitao na jučerašnjoj sednici Predsedništva stranke.\n“Molio sam da to tako izgleda, a naši odbori predlažu kandidate i dobili smo bez Beograda, 170 imena koje vi morate da prihvatite, pa onda idu koalicioni partneri… To tako funkcioniše u organizacijama demokratske orijentacije, tako funkcioniše kod nas”, rekao je Vučić.\n“Jelena Begović je najpriznatiji molekularni biolog u Srbiji, Stojan Radenović je jedan od najcitiranijih matematičara na svetu, on nas drži na Šangajskoj listi, Dana Grujičić je legendarni lekar koji je spasio živote stotina ljudi. Što bi vam odgovaralo da se priča o Mariji Zdravković koja je spasila hiljade života, nego biste da govorite o onome što vi želite”, naveo je Vučić.\n“Priče o batinašima na nivou droge u Moroviću”\nVučić je poručio i da će SNS pobediti na ovim izborima “ubedljivije nego ikad”, navodeći da je tim rečima završio i svoje obraćanje na jučerašnjoj sednici Glavnog odbora stranke, koja je bila zatvorena za javnost.\n“Jednom morate da izgubite na izborima, ali šta će biti videćemo 3. aprila na biračkim mestima, ali ne u novinama, u Đilasovim i Šolakovim medijima”, rekao je Vučić, komentarišući intervju potpredsednice Stranke slobode i pravde Marinike Tepić da SNS očekuje poraz i sprema batinaše.\nKako je naveo, “što se tiče batinanja i tih guposti, to vam je kao na nivou onog što su izmislili za Morović, da je droga tamo, ili Jovanjica, to je na tom nivou”.\n“Kad ne znaju šta da rade onda slažu. Šta ih briga, ne košta ih ništa, lažu i nemaju nikakav problem sa tim. Ne sekiraju se”, rekao je Vučić.\n“Uskoro posete Španiji i Monaku”\n“Posle decenija tokom kojih nismo imali posete na najvišem nivou sa Španijom, to je od izuzetnog značaja”, kazao je predsednik Srbije.